CELEX: 32011D0747
Language: mt
Date: 2011-05-24 00:00:00
Title: 2011/747/: Deċiżjoni tal-Kummissjoni tal- 24 ta’ Mejju 2011 dwar l-għajnuna mill-istat C 88/97 implimentata mir-Repubblika Franċiża għal Crédit Mutuel (notifikata bid-dokument numru C(2011) 3436) Test b’relevanza għaż-ŻEE

24.11.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 309/23
               
            DEĊIŻJONI TAL-KUMMISSJONI
      tal-24 ta’ Mejju 2011
      dwar l-għajnuna mill-istat C 88/97 implimentata mir-Repubblika Franċiża għal Crédit Mutuel
      (notifikata bid-dokument numru C(2011) 3436)
      (It-test bil-Franċiż biss huwa awtentiku).
      (Test b’relevanza għaż-ŻEE)
      (2011/747/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 108(2) tiegħu,
      Wara li kkunsidrat il-Ftehim dwar iż-Żona Ekonomika Ewropea, u b'mod partikolari l-Artikolu 62(1)(a) tiegħu,
      Wara li stiednet lill-partijiet interessati biex jissottomettu l-osservazzjonijiet tagħhom skont dak l-Artikolu (1) u wara li qieset dawn l-osservazzjonijiet,
      Billi:
      1.   PROCEDURA
      
      
                  (1)
               
               
                  Fil-25 ta’ Jannar 1991, l-association française des banques (minn hawn ‘il quddiem, “l-AFB”), Chambre syndicale des banques populaires u Crédit Agricole ssottomettew ilment li jallega li kienet ingħatat għajnuna mill-Istat minn Franza lil Crédit Mutuel.
               
            
                  (2)
               
               
                  L-ewwel talba għall-informazzjoni tal-Kummissjoni dwar il-Livret bleu kienet saret permezz tal-ittra tas-27 ta’ Mejju 1991.
               
            
                  (3)
               
               
                  B'ittra tas-6 ta’ Frar 1998, il-Kummissjoni infurmat lill-awtoritajiet Franċiżi dwar id-deċiżjoni tagħha li tiftaħ il-proċedura prevista mill-Artikolu 88(2) tat-Trattat tal-KE (issal-Artikolu 108(2) tat-TFUE) dwar il-miżuri ta’ għajuna possibbli fil-mekkaniżmu ta’ tfaddil tal-“Livret bleu” (2).
               
            
                  (4)
               
               
                  Fit-8 ta’ April 1998, l-awtoritajiet Franċiżi wieġbu għall-mistoqsijiet tal-Kummissjoni fid-deċiżjoni tal-ftuħ tagħha.
               
            
                  (5)
               
               
                  Fit-18 ta’ Ġunju 1998, Crédit Mutuel indirizza ittra lill-Kummissjoni fejn ippreżenta argumenti maħsuba sabiex jirrifjutaw il-kwalifika ta’ għajnuna mill-Istat għall-miżuri msemmija fid-deċiżjoni tal-ftuħ tal-proċedura, kif ukoll fajl ta’ kontabbiltà analitika relatat mal-Livret bleu. Diversi partijiet interessati ippreżentaw ukoll l-osservazzjonijiet tagħhom lill-Kummissjoni (ara t-taqsimiet 3 u 4, il-premessi 48 sa 59), li ntbagħtu lill-awtoritajiet Franċiżi fit-3 ta’ Settembru 1998.
               
            
                  (6)
               
               
                  Dawk li ressqu l-ilment indirizzaw erba' dikjarazzjonijiet addizzjonali lill-Kummissjoni b'ittri tad-29 ta’ Ottubru 1999, is-16 ta’ Mejju 2000, is-16 ta’ Ottubru 2000 u d-19 ta’ Jannar 2001, li l-Kummissjoni bagħtet lill-awtoritajiet Franċiżi fil-21 ta’ Frar 2000 u fit-3 ta’ Novembru 2000.
               
            
                  (7)
               
               
                  Fil-5 ta’ Frar 2001, il-Kummissjoni bagħtet id-dokumenti li rċeviet mingħand l-AFB lill-awtoritajiet Franċiżi.
               
            
                  (8)
               
               
                  Minn Novembru tal-1998 sa Diċembru tal-1999, fuq talba tal-Kummissjoni, konsulent (3) (minn hawn ‘il quddiem magħruf bħala “il-konsulent tal-Kummissjoni”) wettaq verifika tal-kontabbiltà analitika tal-Livret Bleu. Ir-rapport tal-konsulent ġie sottomess għal eżami lill-awtoritajiet Franċiżi u lil Crédit Mutuel fl-10 ta’ Jannar 2000. Fis-7 ta’ Frar 2000, ġiet organizzata laqgħa teknika ta’ konċiljazzjoni dwar dan ir-rapport bejn is-servizzi tal-Kummissjoni megħjuna mill-konsulent tagħhom, l-awtoritajiet Franċiżi u Crédit Mutuel.
               
            
                  (9)
               
               
                  Permezz ta’ ittra tal-14 ta’ Settembru 1999, is-servizzi tal-Kummissjoni talbu lill-awtoritajiet Franċiżi sabiex jispeċifikaw il-kompiti ta’ interess ġenerali li huwa responsabbli għalihom Crédit Mutuel. Fil-21 ta’ Frar 2000, it-3 ta’ Novembru 2000 u l-5 ta’ Frar 2001, il-Kummissjoni bagħtet għall-osservazzjonijiet lill-awtoritajiet Franċiżi diversi dokumenti (4) inklużi fil-fajl għall-kwerelanti dwar l-“effett ta’ attirar” (effett loss-leader) possibbli tal-Livret bleu (ara s-sottotaqsima 7.2.3, premessi (110) sa (118)). L-awtoritajiet Franċiżi ppreżentaw l-osservazzjonijiet tagħhom fl-1 ta’ Frar 2001.
               
            
                  (10)
               
               
                  Fil-11 ta’ April 2000, il-Kummissjoni rċeviet ilment mill-Federazzjoni Bankarja tal-Unjoni Ewropea (FBE) dwar l-għajnuna pprovduta mill-Istat Franċiż lil Crédit Mutuel fl-għamla tal-esklussività tad-distribuzzjoni tal-Livret bleu.
               
            
                  (11)
               
               
                  F'Mejju tas-sena 2000, il-Confédération nationale du Crédit Mutuel qabbdet id-ditta tal-awditjar Arthur Anderson biex tirrevedi l-metodoloġija tax-xogħlijiet ta’ kontabbiltà analitika ta’ Crédit Mutuel u l-istabbiliment tal-kontijiet tal-qligħ u t-telf tal-Livret bleu. Dan il-kompitu ġie konkluż f'Settembru tas-sena 2000 billi ġie ppreżentat rapport dettaljat dwar il-kont tal-qligħ u t-telf tal-Livret bleu, li evalwa r-riżultat tal-kontabbiltà analitika tal-Livret bleu għal telf qabel it-taxxa ta’ FRF 498 miljun. Din il-konklużjoni kienet ibbażata fuq il-kunsiderazzjoni ta’ “korrezzjonijiet”. Ġiet organizzata laqgħa dwar dan ir-rapport fit-2 ta’ Frar 2001 bejn il-Kummissjoni u Crédit Mutuel. Wara l-osservazzjonijiet espressi mill-Kummissjoni, Crédit Mutuel talab lil Arthur Anderson biex tibgħat nota tat-8 ta’ Frar 2001 li tiġġustifika l-metodu użat magħruf bħala “ta' korrezzjoni tal-piż żejjed tal-attività IARD attività ta’ assigurazzjoni mhux fuq il-ħajja (5) ta’ Crédit Mutuel]”, li kien ġie kkritikat b'mod partikolari mill-Kummissjoni.
               
            
                  (12)
               
               
                  F'April tal-2001 il-Kummissjoni talbet lill-konsulent tagħha sabiex jidentifika d-diskrepanzi bejn ir-rapport tiegħu u dak ta’ Arthur Andersen u biex jiddetermina l-bidliet fid-dejta jew fil-metodoloġija li jistgħu, fejn meħtieġ, jiġu integrati mar-rapport preċedenti tiegħu. Ġie sottomess rapport finali ġdid tal-konsulent tal-Kummissjoni fit-23 ta’ Lulju 2001. Hu evalwa r-riżultat tal-kontabbiltà analitika tal-Livret bleu għal profitt totali mhux kapitalizzat ta’ FRF1 074 biljun (EUR 163,70 miljun). Dan ir-rapport intbagħat lill-awtoritajiet Franċiżi fl-istess ġurnata. Waqt laqgħa tas-26 ta’ Lulju 2001 bejn il-Kummissjoni, l-awtoritajiet Franċiżi, Crédit Mutuel u Arthur Andersen, Crédit Mutuel u Arthur Andersen ħabbru li ma jaqblux mal-konklużjonijiet finali tal-konsulent tal-Kummissjoni. Arthur Andersen iddefendiet il-konklużjonijiet preċedenti tagħha f'dokument tat-13 ta’ Settembru tal-2001 trażmess bħala anness għal nota lill-awtoritajiet Franċiżi tal-15 ta’ Settembru 2001. Fis-26 ta’ Ottubru 2001, l-awtoritajiet Franċiżi indirizzaw nota ġdida lill-Kummissjoni dwar analiżi legali tal-Livret bleu fir-rigward tal-liġi dwar il-kompetizzjoni, kif ukoll nota tas-7 ta’ Jannar 2002 dwar l-ispejjeż tal-missjoni ta’ servizz pubbliku li tirrepeti l-figuri ppreżentati diġà minn Crédit Mutuel mingħajr ma tipprovdi tagħrif ġdid.
               
            
                  (13)
               
               
                  In-nota li ntbagħtet fis-26 ta’ Ottubru 2001 mill-awtoritajiet Franċiżi lill-Kummissjoni spjegat għalfejn, skont huma, i) is-sistema tal-Livret bleu ma kinitx tikkostitwixxi għajnuna, ii) kieku jiġi aċċettat li l-Kummissjoni ssostni fuq il-kwalifika ta’ għajnuna, din tista' tkun biss għajnuna eżistenti, u iii) fi kwalunkwe każ din tkun għajnuna kompatibbli.
               
            
                  (14)
               
               
                  Permezz tad-Deċiżjoni tal-15 ta’ Jannar 2002 (6), (minn hawn ‘il quddiem, “id-deċiżjoni annullata”), il-Kummissjoni ddikjarat l-għajnuna tal-Istat implimentata mir-Repubblika Franċiża favur Crédit Mutuel bħala inkompatibbli mas-suq intern.
               
            
                  (15)
               
               
                  Id-Deċiżjoni tal-15 ta’ Jannar 2002 ġiet annullata minn sentenza tal-Qorti tat-18 ta’ Jannar 2005 (7).
               
            
                  (16)
               
               
                  Il-Kummissjoni m'appellatx kontra s-sentenza tal-Qorti. B'konformità mal-Artikolu 266 (1) tat-TFUE, il-Kummissjoni hija mitluba tieħu l-miżuri meħtieġa għall-eżekuzzjoni ta’ din is-sentenza. Fir-rigward tal-għajnuna mill-Istat, dan ifisser li, wara l-annullament tad-deċiżjoni, il-proċedura reġgħet lura għall-istadju tal-investigazzjoni formali.
               
            
                  (17)
               
               
                  Permezz tad-Deċiżjoni tas-7 ta’ Ġunju 2006 (8) (minn hawn ‘il quddiem “id-deċiżjoni għall-estensjoni”), il-Kummissjoni estendiet il-proċedura formali ta’ eżaminazzjoni u ċċarat l-għan tal-evalwazzjoni tagħha ta’ għajnuna possibbli.
               
            
                  (18)
               
               
                  Franza bagħtet l-osservazzjonijiet tagħha dwar id-deċiżjoni għall-estensjoni lill-Kummissjoni permezz ta’ ittri tal-1 ta’ Settembru 2006 u tas-7 ta’ Settembru 2006.
               
            
                  (19)
               
               
                  Fid-19 ta’ Settembru 2006, il-Kummissjoni Ewropea rċeviet ilment tal-“Assoċjazzjoni tal-Vittmi ta’ Crédit Mutuel”.
               
            
                  (20)
               
               
                  Il-Kummissjoni rċeviet l-osservazzjonijiet ta’ Crédit Mutuel bl-ittra tat-13 ta’ Ottubru 2006.
               
            
                  (21)
               
               
                  Il-Kummissjoni bagħtet l-osservazzjonijiet ta’ Crédit Mutuel lill-awtoritajiet Franċiżi bl-ittra tal-31 ta’ Ottubru 2006.
               
            
                  (22)
               
               
                  Wara żewġ talbiet għal informazzjoni kumplementari tal-Kummissjoni tat-22 ta’ Settembru 2006 u t-28 ta’ Novembru 2006, Franza ppreżentat osservazzjonijiet addizzjonali b'ittri tat-8 ta’ Novembru 2006 u tat-28 ta’ Frar 2007.
               
            
                  (23)
               
               
                  Il-Kummissjoni ltaqgħat mal-awtoritajiet Franċiżi fid-19 ta’ Diċembru tal-2006 u ma’ Crédit Mutuel fil-15 ta’ Jannar tal-2007.
               
            
                  (24)
               
               
                  Fl-10 ta’ Mejju 2007, il-Kummissjoni adottat deċiżjoni skont l-Artikolu 86(3) tat-Trattat tal-KE (issal-Artikolu 106(3) tat-TFUE) flimkien mal-Artikoli 43 u 49 tat-Trattat tal-KE (issal-Artikoli 49 u 56 tat-TFUE), li skonthom Franza għandha ttemm id-drittijiet speċjali (9) ta’ Crédit Mutuel, ta’ Caisses d'Épargne u tal-Banque Populaire li jiddistribwixxu l-Livret bleu (fejn għandu x'jaqsam Crédit Mutuel) u l-Livret A (fejn għandhom x'jaqsmu Caisses d'Épargne u La Poste) (10).
               
            
                  (25)
               
               
                  Peress li Franza ma temmitx id-drittijiet speċjali ta’ distribuzzjoni tal-Livrets A u bleus fil-perjodu ta’ 9 xhur speċifikat mid-Deċiżjoni tal-10 ta’ Mejju 2007, il-Kummissjoni fetħet il-proċedura ta’ ksur prevista fl-Artikolu 226 tat-Trattat tal-KE (issal-Artikolu 258 tat-TFUE) billi fil-5 ta’ Ġunju 2008, bagħtitilha avviż ta’ tqegħid fil-mora għal nuqqas ta’ konformità mad-deċiżjoni.
               
            
                  (26)
               
               
                  Fid-19 ta’ Settembru 2009, il-Kummissjoni talbet lil Franza għal tagħrif ġdid, li għalih din wieġbet fit-13 ta’ Ottubru 2009.
               
            
                  (27)
               
               
                  Fit-8 ta’ Ottubru 2009, il-Kummissjoni temmet il-proċedura ta’ ksur, peress li Franza kienet ikkonformat, bl-adozzjoni tar-riforma tal-1 ta’ Jannar 2009 li tilliberalizza d-distribuzzjoni tal-Livrets A u bleus (11), mal-obbligu tagħha li ttemm id-drittijiet speċjali ta’ distribuzzjoni ta’ dawn il-kontijiet ta’ tfaddil (12).
               
            
                  (28)
               
               
                  Matul is-sena 2010, il-Kummissjoni ppreżentat diversi mistoqsijiet lil Crédit Mutuel bil-posta elettronika, li għalihom dan ukoll wieġeb bil-posta elettronika.
               
            
                  (29)
               
               
                  Din id-deċiżjoni tagħlaq, b'konformità mal-Artikolu 13 tar-Regolament (KE) Nru 659/1999 tal-Kunsill tat-22 ta’ Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat (13), il-proċedura rigward l-elementi ta’ għajnuna li kienu jinsabu fil-mekkaniżmu tal-Livret bleu.
               
            2.   DESKRIZZJONI TAL-MEKKANIZMU TAL-LIVRET BLEU
      
      2.1.   Deskrizzjoni ta’ Crédit Mutuel
      
      
                  (30)
               
               
                  Crédit Mutuel huwa grupp bankarju u ta’ assigurazzjoni deċentralizzat ikkostitwit minn netwerk nazzjonali ta’ fergħat bl-istatus ta’ kumpaniji kooperattivi b'kapital varjabbli. Crédit Mutuel huwa kkontrollat bil-Liġi tal-10 ta’ Settembru 1947 li tipprovdi l-prinċipji ta’ kooperazzjoni. Huwa organizzat fi tliet livelli: lokali, reġjonali u nazzjonali.
               
            
                  (31)
               
               
                  Il-grupp Crédit Mutuel, taħt iż-żewġ ismijiet kummerċjali tal-grupp (Crédit Mutuel u Crédit Industriel et Commercial (minn issa ‘l quddiem “CIC”)), jinkludi kważi 6 000 punt tal-bejgħ u aktar minn 72 000 impjegat. Il-fergħat lokali ta’ Crédit Mutuel huma marbuta ma’ 18-il federazzjoni reġjonali aderenti għall-Confédération nationale du Crédit Mutuel, il-korp ċentrali tan-netwerk. Is-CIC jgħaqqad 6 banek reġjonali u affiljati speċjalizzati, fi Franza u madwar id-dinja.
               
            
                  (32)
               
               
                  Crédit Mutuel huwa wkoll grupp b'direttorat wieħed li jsegwi politika komprensiva. Huwa jżomm solidarjetà finanzjarja interna fuq il-livell tal-konfederazzjoni li tiżgura l-likwidità tal-federazzjonijiet reġjonali. Il-grupp għandu l-karatteristiċi ta’ intrapriża unika fir-rigward tad-dritt tal-kompetizzjoni peress li għandu ċentru waħdieni ta’ deċiżjonijiet fuq livell ċentrali.
               
            2.2.   Deskrizzjoni tal-Livret bleu
      
      
                  (33)
               
               
                  Il-Livret bleu kien prodott ta’ tfaddil irregolat mill-Istat, distribwit esklussivament minn Crédit Mutuel.
               
            
                  (34)
               
               
                  Dan il-prodott kien parzjalment eżentat mit-taxxi fit-termini tal-liġi finanzjarja ta’ emenda għall-1975 (14). L-imgħax imħallas lil min ifaddal fuq l-ammonti depożitati kien jibbenefika minn eżenzjoni mit-taxxa sa żewġ terzi. L-Istat stabbilixxa r-rata ta’ remunerazzjoni grossa tal-Livret bleu għal min ifaddal b'tali mod li wara t-taxxa (15), ir-rata netta tkun identika għal dik tal-Livret A, li huwa kompletament eżentat mit-taxxa.
               
            
                  (35)
               
               
                  L-Istat stabbilixxa r-rata tal-imgħax tal-Livret bleu għal livell ogħla mill-inflazzjoni, marbut mas-suq monetarju. L-aħħar rata ta’ imgħax netta tal-Livret bleu, qabel ma ntemm dan il-prodott ta’ tfaddil bir-riforma tal-1 ta’ Jannar 2009 (ara l-premessa 41), kienet ta’ 4 % (16). L-ammont massimu li seta' jitħallas minn min ifaddal fuq il-Livret bleu tiegħu kien ta’ EUR 15 300. Il-fond tal-Livret bleu żdied minn EUR 13-il biljun (FRF 85 biljun) fl-1991 għal EUR 22 biljun fl-2008.
               
            
                  (36)
               
               
                  Il-karatteristiċi tal-Livret bleu – disponibbiltà immedjata tal-fondi, depożiti awtorizzati minn EUR 15, in-nuqqas ta’ imposti (b'mod partikolari fil-ftuħ), eċċ. – kienu jwasslu għal likwidità għolja. Kien hemm possibbiltà oħra li fil-Livret bleu jiġu implimentati debiti diretti għall-profitt tat-Teżor pubbliku jew ta’ intrapriżi pubbliċi bħall-EDF jew France Télécom. Il-Livet bleu, prodott ta’ tfaddil maħsub għal individwi, kien b'hekk jixbaħ lil kont kurrenti f'ċerti aspetti.
               
            
                  (37)
               
               
                  L-obbligi relatati mal-użu tar-riżorsi miksuba permezz tal-Livret bleu żviluppaw maż-żmien.
               
            
                  (38)
               
               
                  L-ewwel nett, Crédit Mutuel kien obbligat jalloka 50 % tar-riżorsi (parti miksuba fl-1983 (17) sa 65 % tar-riżorsi u 80 % tal-ġbir ġdid) għal użu li jissejjaħ “ta' interess ġenerali” (b'mod partikolari l-finanzjament ta’ awtoritajiet lokali u ta’ korpi pubbliċi oħrajn), peress li l-bilanċ kien disponibbli għall-bank b'mod liberu (minn hawn ‘il quddiem “impjiegi liberi”.
               
            
                  (39)
               
               
                  Din is-sistema ġiet riforma radikalment mid-Digriet tas-27 ta’ Settembru 1991 (18) li implimenta allinjament tal-Livret bleu mas-sistema tal-Livret A. Fil-fatt, minn meta sar dan id-Digriet, il-fondi l-ġodda kollha (19) ġew iċċentralizzati fi ħdan il-Caisse des Dépôts et Consignation (minn hawn ‘il quddiem “CDC”) li inkambju, ħallset lil Crédit Mutuel kummissjoni ta’ senserija. Din il-kummissjoni, inizjalment stabbilita għal 1,3 % tal-fondi tal-Livret bleu allokati għas-CDS, tnaqqset għal 1,2 % fl-1 ta’ Jannar 2005, imbagħad għal 1,1 % fl-1 ta’ Novembru 2005. Is-CDC tagħmel użu mir-riżorsi miġbura minn Crédit Mutuel primarjament biex tiffinanzja l-bini għal skopijiet soċjali.
               
            
                  (40)
               
               
                  Barra minn hekk, din ir-riforma sostanzjali tas-sistema wasslet għal allokazzjoni mill-ġdid progressiva tal-istokk tal-fondi eżistenti (20). Mid-Digriet tas-27 ta’ Settembru 1991 sal-aħħar tal-ewwel nofs tal-1999, il-parti tal-“użu ta’ interess ġenerali” u tal-“impjiegi liberi” eżistenti naqset sakemm it-totalità tal-fondi ġiet allokata għas-CDC.
                  
                              F'biljuni ta’ FRF u f'%
                           
                           
                              1991
                           
                           
                              1992
                           
                           
                              1993
                           
                           
                              1994
                           
                           
                              1995
                           
                           
                              1996
                           
                           
                              1997
                           
                           
                              1998
                           
                           
                              1999
                           
                        
                              Fondi medji annwali
                           
                           
                              85,5 
                           
                           
                              83 
                           
                           
                              80,2 
                           
                           
                              83,4 
                           
                           
                              88,7 
                           
                           
                              91,5 
                           
                           
                              92,7 
                           
                           
                              98,1 
                           
                           
                              98,7 
                           
                        
                              Impjiegi ċentralizzati CDC
                           
                           
                              1  %
                           
                           
                              7  %
                           
                           
                              12  %
                           
                           
                              24  %
                           
                           
                              39  %
                           
                           
                              46  %
                           
                           
                              51  %
                           
                           
                              69  %
                           
                           
                              100  %
                           
                        
                              Użu ta’ interess ġenerali
                           
                           
                              67  %
                           
                           
                              54  %
                           
                           
                              46  %
                           
                           
                              35  %
                           
                           
                              27  %
                           
                           
                              20  %
                           
                           
                              15  %
                           
                           
                              10  %
                           
                           
                              0  %
                           
                        
                              Impjiegi liberi
                           
                           
                              32  %
                           
                           
                              39  %
                           
                           
                              42  %
                           
                           
                              41  %
                           
                           
                              35  %
                           
                           
                              34  %
                           
                           
                              34  %
                           
                           
                              21  %
                           
                           
                              0  %
                           
                        
                              
                                 Sors: Littlejohn Fraser
                           
                        
            
                  (41)
               
               
                  Fl-1 ta’ Jannar 2009, daħlet fis-seħħ riforma tal-Livrets A u bleu li kienet tippermetti lill-banek kollha li jiddistribwixxu l-Livret A u li temmet id-distinzjoni bjen il-Livrets A u l-Livrets bleus. Mill-1 ta’ Jannar2009, il-“Livret bleu” ta’ Crédit Mutuel huwa biss il-Livret A kkummerċjalizzat taħt isem ieħor. L-eżistenza tal-Livret bleu, u b'konsegwenza d-dritt esklussiv ta’ distribuzzjoni ta’ Crédit Mutuel, intemmu f'din id-data.
               
            2.3.   Deskrizzjoni tar-raġunijiet li wasslu għall-ftuħ/l-estensjoni tal-proċedura
      
      
                  (42)
               
               
                  Kif ġie spjegat fid-deċiżjoni għall-estensjoni (21), il-Kummissjoni qieset possibbli li kienet ingħatat għajnuna minn Franza lil Crédit Mutuel permezz tal-kummissjoni ta’ senserija.
               
            
                  (43)
               
               
                  Mill-ġurisprudenza Altmark tal-Qorti tal-Ġustizzja jirriżulta li l-kumpens tas-servizz pubbliku ma jikkostitwix għajnuna mill-Istat fis-sens tal-Artikolu 107 tat-TFUE jekk dan ma jissodisfax ċerti kundizzjonijiet kumulattivi msemmija fis-sentenza Altmark tal-24 ta’ Lulju 2003 (22).
               
            
                  (44)
               
               
                  Fid-deċiżjoni tagħha, il-Kummissjoni stmat li r-raba' kundizzjoni tal-ġurisprudenza Altmark setgħat ma tiġix sodisfatta sa fejn l-Istat ma assenjax il-missjoni tas-servizz pubbliku tal-ġbir tad-depożiti maħsuba għall-bini għall-kiri soċjali lill-aħjar offerent permezz ta’ proċedura ta’ offerta pubblika, iżda direttament billi nnegozja ma’ Crédit Mutuel, li a priori ma jagħti l-ebda garanzija li l-imgħax allokat għal Crédit Mutuel ma kienx ogħla mil-livell mitlub minn intrapriża mmexxija tajjeb. Ikkunsidrat ukoll li l-awtoritajiet Franċiżi ma kienux urew li l-livell ta’ kumpens kien ġie ddeterminat b'referenza għall-ispejjeż ta’ intrapriża medja mmexxija tajjeb fis-settur bankarju. Fil-fatt, ma kienx biżżejjed għall-awtoritajiet Franċiżi li jenfasizzaw li Crédit Mutuel huwa intrapriża mmexxija tajjeb biex jistabbilixxu li l-livell ta’ kumpens kien ġie ddeterminat fuq il-bażi ta’ analiżi tal-ispejjeż li ġġarrab intrapriża mmexxija tajjeb skont il-ġurisprudenza Altmark.
                  
               
            
                  (45)
               
               
                  Skont il-Kummissjoni, il-kummissjoni ta’ senserija kienet riżors tal-Istat li seta' jikkostitwixxi vantaġġ selettiv tat-tip li jxekkel il-kompetizzjoni u jaffettwa l-kummerċ bejn l-Istati Membri, li ma kienx ġie notifikat lilha. Il-kummissjoni ta’ senserija b'hekk jista' jkun fiha karatteristiċi ta’ għajnuna illegali.
               
            
                  (46)
               
               
                  Fid-deċiżjoni għall-estensjoni tagħha, il-Kummissjoni kkunsidrat possibbli li din il-miżura ma kinitx kompatibbli mal-Artikolu 86(2) tat-Trattat tal-KE (issal-Artikolu 106(2) tat-TFUE) u tqis li l-ebda waħda mid-derogi msemmija fil-paragrafi 2 u 3 tal-Artikolu 87 tat-Trattat tal-KE (issal-Artikolu 107(2) u (3) tat-TFUE) ma dehret applikabbli.
               
            
                  (47)
               
               
                  Fil-fatt, dehrilha li kien possibbli, fuq il-bażi tal-kalkoli tal-konsulent tagħha, li l-ammont tal-kumpens kien qabeż dak li kien meħtieġ biex ikopri l-ispejjeż li jirriżultaw mit-twettiq tal-obbligu tas-servizz pubbliku (il-ġbir tad-depożiti maħsuba għad-djar għall-kiri soċjali) filwaqt li jiġi kkunsidrat id-dħul rilevanti kif ukoll il-qligħ raġonevoli għat-twettiq ta’ dan l-obbligu. Wara li fakkret li l-ammont tal-kumpens kellu jinkludi l-vantaġġi kollha mogħtija mill-Istat jew permezz tar-riżorsi tal-Istat f'kwalunkwe għamla, il-Kummissjoni fil-kalkolu tal-kumpens ma kkunsidratx biss l-ispiża netta tal-ġbir tad-depożiti ċentralizzati għas-CDS, iżda wkoll tar-riżultat (spiża jew qligħ) nett tal-użu ta’ interess ġenerali u tal-impjiegi liberi. Ir-rapport tal-konsulent tal-Kummissjoni wera kumpens żejjed ta’ Crédit Mutuel għas-snin 1991, 1992, 1993 u 1998.
               
            3.   L-ARGUMENTI TAL-KWERELANTI
      
      
                  (48)
               
               
                  L-argumenti tal-kwerelanti ġew ippreżentati mill-Kummissjoni fid-Deċiżjoni tagħha tas-6 ta’ Frar 1998 dwar il-ftuħ tal-proċedura skont l-Artikolu 88(2) tat-Trattat tal-KE (issal-Artikolu 108(2) tat-TFUE). Id-dikjarazzjonijiet addizzjonali trażmessi minn dak iż-żmien l'hawn jippreżentaw l-argumenti ġodda li ġejjin.
               
            
                  (49)
               
               
                  Nota tal-AFB (aġġornata fl-aħħar ta’ Frar 1999 u indirizzata lill-Kummissjoni f'Ottubru 1999) dwar l-effett ta’ attirar (effett loss-leader) tal-Livret bleu evalwat id-dħul nett bankarju ġġenerat mill-effett li jattira tal-livret bleu għal FRF 17-il biljun (EUR 2.6 biljun), meta jitqies li t-tkabbir tal-ishma tas-suq ta’ Crédit Mutuel fuq is-segmenti kollha matul il-perjodu ta’ bejn l-1986 u l-1997 kien jirriżulta biss mid-distribuzzjoni tal-Livret bleu.
               
            
                  (50)
               
               
                  Studju li twettaq mill-Caisse Nationale du Crédit Agricole, li ġie kkomunikat f'Mejju tas-sena 2000, analizza l-bidla fin-numru ta’ counters ta’ Crédit Mutuel. Kien jidher li n-numru totali ta’ fergħat permanenti naqas mill-1991 għall-1994, imbagħad żdied bil-mod sabiex fl-1998 reġa' laħaq il-livell tal-1990. Il-bidla kienet differenti skont ir-reġjuni: in-numru ta’ counters permanenti, u mhux permanenti, naqas fir-reġjuni fejn Crédit Mutuel kien tradizzjonalment b'saħħtu ħafna (Pays de Loire, Brittany, Alsace), filwaqt li wera progress fir-reġjuni l-oħra. B'hekk huwa probabbli li Crédit Mutuel naqqas l-istabbilimenti tiegħu fiż-żoni rurali biex isaħħaħ il-preżenza tiegħu f'żoni urbani. Din id-dejta tidher li qed tikkontradixxi l-allegazzjonijiet ta’ Crédit Mutuel li saħqu li kien kostrett iżomm preżenza qawwija fiż-żoni rurali matul is-snin disgħin. Turi wkoll li Crédit Mutuel huwa kapaċi jżomm netwerk dens ħafna anki wara li tneħħa kull kontroll mill-awtoritajiet.
               
            
                  (51)
               
               
                  L-AFB indirizza ittra lill-Kummissjoni fl-4 ta’ Ġunju 1998 li ssostni li l-imgħax ta’ 1,3 % tat-total tal-fondi tal-Livret bleu ċċentralizzat għand is-CDC kien eċċessiv minħabba li l-Caisses d'Épargne u la Poste fl-istess żmien kienu jirċievu 1,20 % u 1,50 % rispettivament mill-fondi tal-Livret A, li wkoll kienu ċċentralizzati għand is-CDC. L-AFB indikat li fl-1997 kienet ipproponiet lill-awtoritajiet Franċiżi biex jiżguraw il-ġbir tad-depożiti tal-Livret bleu għal ħlas ta’ 1 % biss, iżda li l-gvern ma kienx wieġeb għal din l-offerta. L-AFB b'mod partikolari enfasizzat li r-rapport ta’ April 1998 tas-Sinjur Douyère, Membru Parlamentari, dwar il-modernizzazzjoni tal-Caisses d'épargne kien jindika li l-ispiża tal-ġbir ta’ Caisses d'épargne medja bħal dik ta’ Bourgone hija ta’ 0,96 % tal-fondi tagħha u li ma kienx hemm raġuni għalfejn Crédit Mutuel għandu jkollu spejjeż ta’ ġestjoni ogħla.
               
            
                  (52)
               
               
                  Memorandum tal-kumpanija Glais ta’ Awwissu 2000, sottomess fuq talba tal-AFB, wera elementi statistiċi dwar il-vantaġġ fil-kompetizzjoni li d-dritt esklussiv tal-Livret bleu kien ipprovda lil Crédit Mutuel. L-eżaminazzjoni ta’ serje kronoloġika turi li l-ammonti tad-depożiti fuq il-Livret bleu kif ukoll l-ammonti ta’ depożiti oħrajn irreġistraw tkabbir qawwi sas-snin 1985-1987. It-tkabbir tas-self għall-familji tkompla sa wara dik id-data u jibqa' aktar qawwi għal Crédit Mutuel milli għall-kompetituri ewlenin tiegħu. L-espert tal-kumpanija Glais ikkonkluda li “l-effett tal-Livret bleu b'hekk jidher li ħadem sabiex jattira l-klijenti sa mill-bidu tas-snin 80, l-effett pożittiv jidher li tkompla mingħajr ma żdiedu d-depożiti. B'hekk, il-klijenti li inizjalment kienu leali donnhom saħħu l-istrateġija espansjonista ta’ Crédit Mutuel minn dak il-perjodu.” Speċjalment fuq il-bażi ta’ indikatur ta’ persistenza tax-xokkijiet fl-ekonomija aleatorji fuq l-elementi varjabbli ta’ attività u tal-ħolqien ta’ mudell ibbażat fuq ekwazzjoni sempliċi ta’ domanda għall-kreditu, l-espert ikkonkluda li l-attività ta’ Crédit Mutuel (essenzjalment ta’ kreditu) tidher li nqatgħet mill-iżvilupp medju tas-suq bankarju. L-espert jispjega dan il-fenomenu bil-fatt li l-klijenti ta’ Crédit Mutuel huma aktar leali, pereżempju permezz tal-Livret bleu, minn dawk ta’ netwerks bankarji oħrajn.
               
            
                  (53)
               
               
                  F'nota oħra (Diċembru 2000), il-kumpanija Glais ipproponiet analiżi ekonometrika ġdida tal-grad ta’ lealtà tal-klijenti ta’ kull netwerk bankarju. Ir-riżultati tagħha jikkonfermaw, skont l-espert, l-ipoteżi li Crédit Mutuel u l-Caisses d'Épargne jużaw mezzi li jippermettulhom jagħmlu l-klijenti tagħhom leali b'mod aħjar mill-banek l-oħrajn. Iżda huwa impossibbli li jiġi ddeterminatt jekk id-distribuzzjoni tal-kont ta’ tfaddil eżentat mit-taxxa jew l-użu ta’ netwerk dens ta’ fergħat f'reġjuni differenti (żewġ strumenti komuni ta’ dawn in-netwerks) wasslux għal din il-lealtà aktar qawwija tal-klijenti.
               
            
                  (54)
               
               
                  Flimkien ma’ din il-proċedura, il-Kummissjoni rċeviet ukoll dikjarazzjoni kumplementari ppreżentata mill-kwerelanti, li skontha x-xiri minn Crédit Mutuel, f'April tal-1997, tas-CIC, waqt il-privatizzazzjoni ta’ dan l-istabbiliment bankarju li qabel kien tal-grupp pubbliku tal-assigurazzjoni GAN, kien possibbli permezz tal-għajnuna li kien igawdi minnha permezz tal-Livret bleu, li permezz tagħha żdied is-sehem tagħha fis-suq tat-tfaddil minn 2 % fl-1969 għal madwar 6,9 % fl-1997. Il-kapital proprju tal-intrapriża skont il-kwerelanti ġarrab tkabbir mgħaġġel permezz tal-għajnuna inkwistjoni, minn FRF 650 miljun (EUR 99 miljun) fl-1974 għal FRF 47,3 biljun (EUR 7,2 biljun) fl-1997.
               
            
                  (55)
               
               
                  Fl-aħħar nett, l-ilment tal-“Assoċjazzjoni tal-Vittmi ta’ Crédit Mutuel” tad-19 ta’ Settembru 2006 kien fih allegazzjoni sempliċi ta’ “allokazzjoni ħażina tal-fondi pubbliċi għal finijiet privati u kummerċjali […] għad-detriment tal-investituri u tal-ekonomija Franċiża”, mingħajr argument ġenwin jew elementi ta’ prova relatati ma’ għajnuna potenzjali illegali mill-Istat.
               
            4.   L-OSSERVAZZJONIJIET TAL-PARTIJIET TERZI INTERESSATI
      
      
                  (56)
               
               
                  Wara l-pubblikazzjoni tad-Deċiżjoni tal-ftuħ tas-6 ta’ Frar 1998, il-Kummissjoni rċeviet il-kummenti ta’ numru ta’ partijiet terzi interessati.
               
            
                  (57)
               
               
                  Xi kompetituri ta’ Crédit Mutuel saħqu fuq il-preġudizzju li huma jqisu li ġarrbu minħabba l-għoti lil Crédit Mutuel tad-dritt esklussiv tad-distribuzzjoni tal-Livret bleu. Il-maġġoranza ta’ dawn il-banek allegat l-eżistenza ta’ effett ta’ attirar tal-Livret bleu li wassal sabiex huma tilfu l-klijenti għall-profitt ta’ Crédit Mutuel u xtaqu li jintemm dan id-dritt esklussiv. Tali kummenti ġew indirizzati lill-Kummissjoni mill-istabbilimenti li ġejjin:
                  
                               
                           
                           
                              Banque Dupuy de Parseval
                           
                        
                               
                           
                           
                              Banque Natexis
                           
                        
                               
                           
                           
                              Banque de Picardie
                           
                        
                               
                           
                           
                              Banque Populaire de Bourgogne
                           
                        
                               
                           
                           
                              Banque Populaire Bretagne Atlantique
                           
                        
                               
                           
                           
                              Banque Populaire du Centre
                           
                        
                               
                           
                           
                              Banque Populaire Centre-Atlantique
                           
                        
                               
                           
                           
                              Banque Populaire de Champagne
                           
                        
                               
                           
                           
                              Banque Populaire de la Côte d'Azur
                           
                        
                               
                           
                           
                              Banque Populaire du Dauphiné et des Alpes du Sud
                           
                        
                               
                           
                           
                              Banque Populaire de Franche-Comté, du Maconnais et de l'Ain
                           
                        
                               
                           
                           
                              Banque Populaire du Haut-Rhin
                           
                        
                               
                           
                           
                              Banque Populaire de La Loire
                           
                        
                               
                           
                           
                              Banque Populaire de Lorraine
                           
                        
                               
                           
                           
                              Banque Populaire de Lyon
                           
                        
                               
                           
                           
                              Banque Populaire du Midi
                           
                        
                               
                           
                           
                              Banque Populaire du Massif Central
                           
                        
                               
                           
                           
                              Banque Populaire de l'Ouest
                           
                        
                               
                           
                           
                              Banque Populaire Provençale et Corse
                           
                        
                               
                           
                           
                              Banque Populaire des Pyrénées Orientales, de l'Aude et de l'Ariège
                           
                        
                               
                           
                           
                              Banque Populaire du Quercy et de l'Agenais
                           
                        
                               
                           
                           
                              Banque Populaire Savoisienne
                           
                        
                               
                           
                           
                              Banque Populaire de la Région Économique de Strasbourg
                           
                        
                               
                           
                           
                              Banque Populaire du Sud-Ouest
                           
                        
                               
                           
                           
                              Banque Populaire du Tarn et de l'Aveyron
                           
                        
                               
                           
                           
                              B.P.ROP Banque Populaire
                           
                        
                               
                           
                           
                              Banque de Savoie
                           
                        
                               
                           
                           
                              Crédit Commercial de France
                           
                        
                               
                           
                           
                              Crédit Commercial du Sud-Ouest
                           
                        
                               
                           
                           
                              Crédit Lyonnais
                           
                        
                               
                           
                           
                              Société Générale
                           
                        
                               
                           
                           
                              Union des Banques à Paris.
                           
                        
            
                  (58)
               
               
                  Barra minn hekk, minbarra l-osservazzjonijiet li jiddefendu lil Crédit Mutuel, li huma ppreżentati fit-taqsima 4, il-Kummissjoni rċeviet l-osservazzjonijiet tal-partijiet terzi li ġejjin favur is-sistema tal-Livret bleu:
                  
                               
                           
                           
                              Is-Sur Bertholet, Deputat ta’ la Drôme
                           
                        
                               
                           
                           
                              Is-Sur Blondel, Kunsillier Ġenerali ta’ Nord
                           
                        
                               
                           
                           
                              Is-Sur Cabot, Direttur tas-Centre régional Information Jeunesse de Toulouse
                           
                        
                               
                           
                           
                              Is-Sur Cormorèche, Sindku ta’ Montuel
                           
                        
                               
                           
                           
                              Is-Sur Cornelis, Kunsillier Ġenerali ta’ Nord
                           
                        
                               
                           
                           
                              Is-Sur Chavannes, Sindku ta’ Angoulême
                           
                        
                               
                           
                           
                              Is-Sur Crépeau, Deputat tad-dipartiment ta’ Charente-Maritime
                           
                        
                               
                           
                           
                              Is-Sur Debavelaere, Senatur ta’ Pas-de-Calais
                           
                        
                               
                           
                           
                              Is-Sur Decool, Sindku ta’ Brouckerque
                           
                        
                               
                           
                           
                              Is-Sur Delevoye, Senatur ta’ Pas-de-Calais
                           
                        
                               
                           
                           
                              Is-Sur Delnatte, Deputat tad-dipartiment ta’ Nord
                           
                        
                               
                           
                           
                              Is-Sur Dolez, Deputat tad-dipartiment ta’ Nord
                           
                        
                               
                           
                           
                              Is-Sur Ewald, Delegat reġjonali tal-Association pour le droit à l'initiative économique
                           
                        
                               
                           
                           
                              Is-Sur Fronton, Union départementale des associations familiales de Haute-Garonne
                           
                        
                               
                           
                           
                              Is-Sur Foy, Senatur ta’ Nord
                           
                        
                               
                           
                           
                              Is-Sur Galiègue, President tal-Caisse de Crédit Mutuel de Solesmes
                           
                        
                               
                           
                           
                              Is-Sinjura Gournay, Sindku ta’ Caestre
                           
                        
                               
                           
                           
                              Is-Sinjura Armelle Guinebertière, Membru Parlamentari fil-Parlament Ewropew
                           
                        
                               
                           
                           
                              Is-Sinjura Hervé, Sindku ta’ Rennes
                           
                        
                               
                           
                           
                              Is-Sinjur Humez, President tal-Comité départemental de lutte contre la mucoviscidose du Pas-de-Calais
                           
                        
                               
                           
                           
                              Is-Sinjura Ingelaere, President ta’ Flandr'action
                           
                        
                               
                           
                           
                              Is-Sur Juppé, Viċi-Sindku ta’ Bordeaux
                           
                        
                               
                           
                           
                              Is-Sur Lapalu, President tal-organizzazzjoni Animation et gestion d'organismes privés
                           
                        
                               
                           
                           
                              Is-Sur Lazaru, Deputat tad-dipartiment ta’ Nord
                           
                        
                               
                           
                           
                              Is-sur Lebreton, President tal-Côtes d'Armor
                           
                        
                               
                           
                           
                              Is-Sur Ledieu, Sindku ta’ Cateau-Cambrésis
                           
                        
                               
                           
                           
                              Is-Sur Leleu, amministratur ta’ Crédit Mutuel Nord
                           
                        
                               
                           
                           
                              Is-Sur Maille, President tal-Komunità Urbana ta’ Brest
                           
                        
                               
                           
                           
                              Is-Sur Masclet, Kunsillier Reġjonali ta’ Nord-Pas-de-Calais
                           
                        
                               
                           
                           
                              Is-Sur Méhaignerie, President tal-Kunsill Ġenerali ta’ Ille-et-Vilaine
                           
                        
                               
                           
                           
                              Is-Sur Mio, Kunsillier Reġjonali ta’ Nord-Pas-de-Calais
                           
                        
                               
                           
                           
                              Is-Sinjura Novak, President tal-Assoċjazzjoni tad-dritt għall-inizjattiva ekonomika
                           
                        
                               
                           
                           
                              Is-Sinjura Permuy, Kunsillier Reġjonali ta’ Nord-Pas-de-Calais
                           
                        
                               
                           
                           
                              Is-Sinjur Albert Rivaux, Kunsillier Ġenerali ta’ Pas-de-Calais Is-Sur de Rohan, President tal-Kunsill Reġjonali ta’ Bretagne
                           
                        
                               
                           
                           
                              Is-Sur Valla, Kunsillier Ġenerali tal-ArdècheIs-Sur Vanlerenberghe, Sindku ta’ Arras Is-Sur Villain, Sindku ta’ Cambrai
                           
                        
                               
                           
                           
                              Is-Sur de Villiers, Deputat tad-dipartiment ta’ Vendée.
                           
                        
            
                  (59)
               
               
                  Il-maġġoranza l-kbira tal-partijiet terzi enfasizzaw ir-rwol ta’ Crédit Mutuel, b'mod partikolari fuq il-livell reġjonali, fil-finanzjament tal-ekonomija soċjali, u b'mod partikolari tal-assoċjazzjonijiet bla skop ta’ qligħ. Huma enfasizzaw ukoll ir-rwol ta’ appoġġ ta’ Crédit Mutuel fir-rigward tal-klassi tal-ħaddiema minn fejn ġejjin il-biċċa l-kbira tal-klijenti tiegħu. Diversi rappreżentanti eletti lokali għamlu enfasi fuq ir-rwol ta’ Crédit Mutuel fil-ħolqien ta’ intrapriżi u ta’ impjiegi, u l-iżvilupp tal-inizjattivi lokali, flimkien mal-awtoritajiet lokali. Oħrajn qiesu li Crédit Mutuel, bl-istrutturi deċentralizzati tiegħu, jissodisfa l-ħtiġijiet lokali u l-ħtieġa ta’ żvilupp reġjonali bilanċjat b'mod aħjar mill-istabbilimenti ċentralizzati.
               
            5.   L-OSSERVAZZJONIJIET TA’ CRÉDIT MUTUEL
      
      
                  (60)
               
               
                  Crédit Mutuel ikkritika lill-Kummissjoni minħabba li l-ipproċessar tal-każ dam għaddej għal żmien partikolarment twil.
               
            
                  (61)
               
               
                  Barra minn hekk, skont Crédit Mutuel, is-sentenza tal-Qorti ma kinitx biss dwar nuqqas ta’ motivazzjoni iżda kienet tinkludi wkoll kritika dwar ir-raġunament tal-Kummissjoni li ma kinitx ġiet ikkunsidrata fid-deċiżjoni għall-estensjoni, b'mod partikolari f'dak li jirrigwarda l-kalkolu tal-kumpens żejjed possibbli. F'dan ir-rigward, Crédit Mutuel ikkritika lill-Kummissjoni talli żiedet il-bilanċ annwali pożittiv mingħjar ma naqqset il-bilanċ annwali negattiv kuntrarjament għall-metodu rakkomandat mill-qafas Komunitarju dwar l-għajnuna mill-Istat taħt l-għamla ta’ kumpens tas-servizz pubbliku (minn hawn ‘il quddiem “il-qafas Komunitarju tal-2005”) (23).
               
            
                  (62)
               
               
                  Skont il-bank, il-kummissjoni ta’ senserija kienet tissodisfa l-erba' kundizzjonijiet tal-ġurisprudenza Altmark:
                  
                              (a)
                           
                           
                              fir-rigward tal-ewwel kundizzjoni, Crédit Mutuel wettaq żewġ servizzi ta’ interess ekonomiku ġenerali; l-ewwel wieħed jikkonsisti fiż-żamma ta’ preżenza sinifikanti ta’ counters f'żoni rurali għal għanijiet ta’ ppjanar tat-territorju u l-oħra fil-ġbir ta’ depożiti maħsuba għall-finanzjament tal-bini għal skopijiet soċjali. Fir-rigward taż-żamma tal-counters f'żoni rurali, huwa jikkontesta l-konklużjoni tal-Kummissjoni li t-testi leġiżlattivi u regolamentari Franċiżi jibqgħu wisq vagi biex jikkonferixxu kompitu bħal dan lil Crédit Mutuel u b'hekk sabiex tiġi sodisfatta l-ewwel kundizzjoni tal-ġurisprudenza Altmark. Skont Crédit Mutuel, il-Kummissjoni waslet għal din il-konklużjoni minħabba li dawn it-testi ma kinux jimponu limiti speċifiċi għal Crédit Mutuel fir-rigward ta’ dak li japplikaw għas-settur bankarju fl-intier tiegħu. Crédit Mutuel jemmen ukoll li l-Kummissjoni qed tipprova timponi fuqu l-oneru ta’ provi li l-ewwel kundizzjoni tal-ġurisprudenza Altmark hija sodisfatta, li ma tipprovdix għaliha l-ġurisprudenza inkwistjoni;
                           
                        
                              (b)
                           
                           
                              fir-rigward tat-tieni kundizzjoni, Crédit Mutuel jenfasizza li l-kummissjoni ta’ senserija ġiet stabbilita flimkien mal-obbligu li jiġu ċentralizzati l-fondi għand is-CDC u li l-metodi ta’ kalkolu ta’ din il-kummissjoni ġew stabbilliti b'mod oġġettiv u trasparenti.
                           
                        
                              (c)
                           
                           
                              fir-rigward tat-tielet kundizzjoni, il-bank jemmen li l-kumpens mhuwiex biżżejjed biex ikopri l-ispejjeż tal-ġbir peress li l-attività marbuta mal-impjiegi ċentralizzati għand is-CDC turi bilanċ negattiv fuq il-perjodu kollu ta’ bejn l-1991 u l-2005;
                           
                        
                              (d)
                           
                           
                              Crédit Mutuel iqis li r-raba' kundizzjoni wkoll hija sodisfatta. L-ammont tal-kummissjoni ta’ senserija ġie ddeterminat skont l-ispejjeż li Crédit Mutuel attwalment nefaq għad-distribuzzjoni tal-Livret bleu. Crédit Mutuel huwa intrapriża mmexxija tajjeb skont il-ġurisprudenza Altmark minħabba li l-ispejjeż ta’ ġestjoni tiegħu huma fost l-aktar baxxi. Il-Kummissjoni barra minn hekk irrikonoxxietu fid-deċiżjoni għall-estensjoni tagħha (24). Hu jqis li l-Kummissjoni m'appoġġjatx biżżejjed ir-raġunijiet għalfejn tqis li din il-kundizzjoni ma ġietx sodisfatta.
                           
                        
            
                  (63)
               
               
                  Fi kwalunkwe każ, Crédit Mutuel iqis li l-miżura hija kompatibbli mas-suq intern fuq il-bażi tal-Artikolu 106(2) tat-TFUE. Crédit Mutuel b'mod partikolari jikkritika l-metodu ta’ kalkolu tal-kumpens żejjed imsemmi fid-deċiżjoni għall-estensjoni. Skont Crédit Mutuel, il-Kummissjoni l-ewwel nett żbaljat fil-kalkolu tal-evalwazzjoni tagħha tar-riżultat globali tal-kont tal-qligħ u t-telf tal-Livret bleu billi bbażat ruħha fuq il-konklużjonijiet żbaljati tal-konsulent tagħha, minkejja l-punti ta’ nuqqas ta’ qbil mhux riżolti bejn il-konsulent tal-Kummissjoni u dak ta’ Crédit Mutuel (25).
               
            
                  (64)
               
               
                  Crédit Mutuel imbagħad jikkontesta l-approċċ annwali tal-Kummissjoni (jiġifieri l-fatt li żżomm biss l-ammonti tas-snin tal-kumpens żejjed, mingħajr ma tikkumpenshom bl-ammonti tas-snin ta’ kumpens nieqes), li jmur kontra numru ta’ preċedenti, id-deċiżjoni annullata u, skont dan, kontra l-qafas Komunitarju tal-2005 (26). Il-Kummissjoni għandha ssegwi approċċ komprensiv (jiġifieri tikkumpensa għall-ammonti kollha tas-snin ta’ kumpens żejjed b'dawk tas-snin ta’ nuqqas ta’ kumpens) għall-perjodu kollu ta’ bejn l-1991 sal-1998, l-ewwel nett, u għall-perjodu kollu li mill-1999.
               
            
                  (65)
               
               
                  Barra minn hekk, fid-deċiżjoni għall-estensjoni tagħha, il-Kummissjoni ma kkunsidratx il-qligħ raġonevoli kif suppost. Hija bbażat l-evalwazzjoni tal-qligħ raġonevoli fuq l-ispejjeż tal-kapital regolatorju, stmati għal 6 %, filwaqt li dawn l-ispejjeż kienu jikkostitwixxu piż tal-kontabbiltà analitika u mhux marġini. Il-Kummissjoni se jkollha tikkunsidra r-rata tar-ritorn fuq il-kapital proprju speċifikata minn Arthur Andersen (27). Barra minn hekk, hija stabbiliet ukoll il-kalkolu tal-qligħ raġonevoli fuq bażi li spiċċat sa miċ-ċentralizzazzjoni totali tal-fondi għand is-CDC peress li dawn il-fondi m'għandhom l-ebda spiża tal-kapital regolatorju. Crédit Mutuel saħaq li l-indikatur tal-Kummissjoni wassal sabiex ċaħdu minn kwalunkwe marġini normali fuq il-Livret bleu. Skont dan, kull bank, anki fuq użu ċentralizzat li ma jkollu l-ebda spiża ta’ kapital proprju fis-sens dejjaq regolamentari tal-proporzjon ta’ solvenza, għandu jkun kapaċi jagħmel marġini normali.
               
            
                  (66)
               
               
                  Il-Kummissjoni ma qisitx sew l-ispejjeż li rriżultaw mill-kompitu l-ieħor ta’ interess ġenerali li Crédit Mutuel iqis li wettaq, jiġifieri ż-żamma tal-counters fiż-żoni rurali, bil-ħsieb li jinkoraġġixxi t-tfaddil tal-pubbliku ġenerali fuq it-territorju kollu billi jiffavorixxi l-aċċess bankarju għall-akbar numru ta’ nies.
               
            
                  (67)
               
               
                  Fl-aħħar nett, Crédit Mutuel jirrifjuta l-eżistenza ta’ effett li jattira possibbli. Huwa jfakkar li fid-deċiżjoni annullata tagħha l-Kummissjoni kienet irrikonoxxiet li dan l-effett ta’ attirar ma setax jintwera formalment u jiġi kkunsidrat li minn dakinhar ma seta' jkun hemm l-ebda element ġdid.
               
            
                  (68)
               
               
                  F'dak li jirrigwarda l-proċedura, Crédit Mutuel jsemmi diversi prinċipji ġenerali tal-liġi Komunitarja biex jikkontesta kwalkunkwe rkuprar ta’ għajnuna potenzjali u b'mod partikolari l-prinċipju ta’ aspettattivi leġittimi u ta’ rispett tal-perjodu ta’ żmien raġonevoli.
               
            6.   L-OSSERVAZZJONIJIET TA’ FRANZA
      
      
                  (69)
               
               
                  Franza tqis li l-kundizzjonijiet tal-ġurisprudenza Altmark huma sodisfatti:
                  
                              (a)
                           
                           
                              fir-rigward tal-ewwel kundizzjoni, tenfasizza li l-Kummissjoni rrikonoxxiet li Crédit Mutuel kien inkarigat b'missjoni ta’ servizz ta’ interess ekonomiku ġenerali ta’ ġbir ta’ depożiti maħsub għall-finanzjament tal-bini għal skopijiet soċjali. Hi tfakkar li fid-deċiżjoni għall-estensjoni tagħha l-Kummissjoni indikat li ż-żamma tal-counters f'żoni rurali għal għanijiet ta’ ppjanar tat-territorju tista' wkoll tiġi kkunsidrata bħala servizz ta’ interess ekonomiku ġenerali (28), iżda ma tweġibx għall-argumenti ppreżentati mill-Kummissjoni fid-deċiżjoni għall-estensjoni tagħha li l-ewwel kundizzjoni tal-ġurisprudenza Atlmark mhix sodisfatta għaliex ma teżistix leġiżlazzjoni jew regolament nazzjonali li jimponi b'mod ċar biżżejjed missjoni skont l-Artikolu 106(2) tat-TFUE (29);
                           
                        
                              (b)
                           
                           
                              fir-rigward tat-tieni kundizzjoni, Franza tqis li l-parametri ta’ kumpens kienu ġew stabbiliti minn qabel b'mod oġġettiv u trasparenti;
                           
                        
                              (c)
                           
                           
                              fejn għandha x'taqsam it-tielet kundizzjoni, hi targumenta li l-ammont tal-kumpens (il-kummissjoni ta’ senserija) ma jaqbiżx dak li kien meħtieġ biex ikopri l-ispejjeż tas-sistema, meta wieħed jirreferi għall-kont tal-qligħ u t-telf analitiku tal-Livret bleu ta’ Crédit Mutuel għas-snin 1999 sa 2005;
                           
                        
                              (d)
                           
                           
                              ir-raba' kundizzjoni wkoll hija sodisfatta, u Franza tallega li l-ġestjoni ta’ Crédit Mutuel tissodisfa l-kriterji ta’ effiċjenza meħtieġa (30).
                           
                        
            
                  (70)
               
               
                  Fir-rigward tal-kundizzjonijiet dwar l-eżistenza ta’ għajnuna, Franza tirreferi għall-argumenti żviluppati qabel l-annullament tad-deċiżjoni tal-2002:
                  
                              (a)
                           
                           
                              Il-kundizzjoni dwar ir-riżorsi tal-Istat mhix sodisfatta għaliex il-qligħ minn Crédit Mutuel tal-fondi mhux ċentralizzati għand is-CDC (impjiegi liberi u użu ta’ interess ġenerali) kienu ġejjin minn riżorsi ta’ oriġini privata (il-fondi depożitati minn min ifaddal) u ma kinux disponibbli għall-awtoritajiet pubbliċi;
                           
                        
                              (b)
                           
                           
                              l-iskambji bejn l-Istati Membri ma setgħux isiru qabel it-twettiq tas-suq uniku ta’ attivitajiet bankarji u finanzjarji fl-1 ta’ Jannar 1993, wara l-adozzjoni tad-Direttiva tal-Kunsill 89/646/KEE, tal-15 ta’ Diċembru 1989, bl-għan li tikkoordina d-dispożizzjonijiet leġiżlattivi, regolatorji u amministrattivi rigward il-bidu u l-eżerċizzju tan-negozju tal-istituzzjonijiet ta’ kreditu, u li temenda d-Deċiżjoni 77/780/KEE (minn issa ‘l quddiem “it-tieni direttiva bankarja”) (31). Minn din id-data, l-awtoritajiet Franċiżi kkunsidraw li minħabba n-nuqqas ta’ Statut Ewropew għal Kumpanija Kooperattiva u l-limitazzjonijiet li kienet iġġib magħha din is-sitwazzjoni għat-tkabbir transkonfinali tal-kumpaniji kooperattivi bħal Crédit Mutuel, il-fergħat ta’ Crédit Mutuel, ma kellhomx attività lil hinn mill-fruntieri nazzjonali. Il-kontijiet tal-Livret bleut miftuħa għal persuni mhux residenti kienu jirrappreżentaw, barra minn hekk, inqas minn 0,1 % tal-fondi. L-awtoritajiet Franċiżi kkunsidraw ukoll li l-istabbilimenti bankarji barranin ġewwa Franza kienu mmirati lejn suq differenti ħafna minn dak ta’ Crédit Mutuel;
                           
                        
                              (c)
                           
                           
                              Il-kummissjoni ta’ senserija mħallsa mis-CDC lil Crédit Mutuel fuq il-fondi ċentralizzati tal-Livret bleu ma setgħatx tikkostitwixxi għajnuna, iżda kienet biss kumpens għal servizz mogħti mill-bank, li l-prezz tiegħu kien ġie stabbilit b'kuntratt fl-1991 għal 1,3 %. L-awtoritajiet Franċiżi saħqu fuq l-importanza tal-ispejjeż ta’ ġestjoni tal-Livret bleu minħabba n-numru ta’ kontijiet li t-total tagħhom kien inqas minn FRF 5 000 (EUR 762). Huma għamlu referenza għax-xogħlijiet ta’ kontabilità analitika mwettqa minn Crédit Mutuel (wara l-istabbiliment tal-miżura inkwistjoni) biex jikkonkludi li dan l-ammont ta’ kumpens kien kompletament ġustifikat. Huma enfasizzaw li kwalunkwe vantaġġ li kien jinkludi l-Livret bleu għal Crédit Mutuel għandu jiġi eżaminat bħala kumpens għall-ispejjeż marbuta ma’ għan ta’ interess ekonomiku ġenerali. F'dan ir-rigward, huma indikaw lill-Kummissjoni l-allokazzjoni li kibret tal-fondi tal-kont tat-tfaddil għal użu finanzjarju ta’ interess ġenerali li l-proporzjon tiegħu kiber minn 50 % tal-fondi tal-Livret bleu tal-1975 sal-1983, għal 65 % tal-1983 sal-1991 u għal 100 % tal-fondi ċentralizzati għand is-CDC fl-1998;
                           
                        
                              (d)
                           
                           
                              meta wieħed jassumi li fil-fatt kien hemm għajnuna, din kellha tkun f'kwalunkwe każ eżistenti peress li s-sistema tal-Livret bleu ġiet stabbilita qabel il-liberalizzazzjoni tas-suq bankarju fl-1 ta’ Jannar 1993 (l-iskadenza taż-żmien għat-traspożizzjoni tat-tieni direttiva bankarja).
                           
                        
            
                  (71)
               
               
                  Fin-nota tagħhom tas-26 ta’ Ottubru 2001, l-awtoritajiet Franċiżi jindikaw ir-raġuni għalfejn, jekk il-Kummissjoni tibqa' tisħaq fuq il-kwalifika ta’ għajnuna, f'kwalunkwe każ din se tkun għajnuna kompatibbli mas-suq intern skont l-Artikolu 106(3) tat-TFUE. Huma jikkritikaw lill-Kummissjoni talli żbaljat fil-kalkolu tar-riżultat totali tal-kont tal-qligħ u t-telf tal-Livret bleu billi ma segwietx il-metodu speċifikat mill-konsulent ta’ Crédit Mutuel (32). Huma jargumentaw ukoll li l-Kummissjoni għandha tqis qligħ raġonevoli, li huma stmaw għal […] (*).
               
            
                  (72)
               
               
                  Fl-osservazzjonijiet tagħhom fir-rigward tad-deċiżjoni għall-estensjoni, l-awtoritajiet Franċiżi kkritikaw ukoll lill-Kummissjoni minħabba li segwiet “raġunament assimetriku” billi ma kkumpensatx l-ammonti tas-snin fejn deher kumpens żejjed (1991, 1992, 1993 u 1998) ma’ dak tas-snin fejn kien hemm nuqqas ta’ kumpens (mill-1994 sal-1997) u talli fl-Anness 1 tad-deċiżjoni għall-estensjoni aċċettat bis-sħiħ il-konklużjonijiet tal-konsulent tagħha dwar it-tliet punti ta’ nuqqas ta’ qbil bejn Franza u l-Kummissjoni. Franza speċifikat li, matul il-perjodu kollu ta’ bejn l-1999 sal-2005, is-sistema marbuta mal-Livret bleu ingħatat kumpens nieqes mill-Istat. B'hekk, l-ammont tal-kummissjoni ta’ senserija ma qabiżx dak li kien meħtieġ biex ikopri l-ispejjeż ta’ distribuzzjoni tal-kont ta’ tfaddil kif huma riflessi fil-kontabbiltà analitika tal-Livret bleu, li twettqet flimkien mal-Kummissjoni (soġġetta għal żewġ aġġustamenti (33) u li tissodisfa r-rekwiżiti tad-Direttiva tal-Kummissjoni 80/723/KEE tal-25 ta’ Ġunju 1980 dwar it-trasparenza tar-relazzjonijiet finanzjarji bejn l-Istati Membri u l-impriżi pubbliċi kif ukoll dwar it-trasparenza finanzjarja fi ħdan ċerti impriżi (34). Franza spjegat ukoll li t-tnaqqis reċenti tal-kummissjoni ta’ senserija kien relevanti prinċipalment għall-ħtiġijiet tal-atturi tal-finanzjament tal-bini għal skopijiet soċjali (35).
               
            
                  (73)
               
               
                  L-awtoritajiet Franċiżi jispeċifikaw li sa mill-1999 bdiet teżisti sistema ta’ rimborż ta’ kumpens żejjed possibbli.
               
            
                  (74)
               
               
                  Franza spjegat ukoll li r-riskju ta’ likwidità fi żmien xahar kien imġarrab minn Crédit Mutuel u li r-riskju ta’ likwidità wara xahar kien imġarrab mis-CDC. Franza speċifikat li, fir-rigward ta’ ammonti miġbura f'isem il-Livret bleu, il-perċentwal ta’ piż tar-riskji għall-kalkolu tal-ħtiġijiet f'kapital proprju meħtieġ għall-marġini ta’ solvenza kien żero. Hi spjegat li l-ippeżar tar-riskju għall-ħtiġijiet f'kapital proprju ta’ Crédit Mutuel għall-prodotti ta’ tfaddil l-oħrajn u riżorsi oħrajn apparti l-Livret bleu kien ivarja minn […] sa […]% mill-1999 sal-2005. L-awtoritajiet Franċiżi speċifikaw li meta jitqies in-nuqqas ta’ rilevanza tal-applikazzjoni tal-proporzjon ta’ solvenza Ewropew sa miċ-ċentralizzazzjoni integrali tal-fondi għand is-CDC fl-1999, biex jikkalkola l-qligħ raġonevoli li jikkorrispondi mal-Livret bleu Crédit Mutuel integra spiża tal-kapital proprju miksuba b'referenza għal dik ta’ prodotti ta’ tfaddil oħrajn u riżorsi oħra, filwaqt li llimitaha ([…] sa […]% bejn l-1999 u l-2005). Fuq talba tal-Kummissjoni, Franza pprovdiet ukoll speċifikazzjonijiet dwar il-marġini ta’ kumpens marbut mal-istabbiliment ta’ riżerva obbligatorja fi ħdan il-Banque de France.
               
            7.   VALUTAZZJONI
      
      7.1.   L-eżistenza ta’ għajnuna
      
      
                  (75)
               
               
                  Fid-Deċiżjoni għall-estensjoni, il-Kummissjoni kkunsidrat li l-unika miżura li tista' tkun tinkludi karatteristiċi ta’ għajnuna mill-Istat kienet il-kummissjoni ta’ senserija mħallsa lil Crédit Mutuel mis-CDC (36).
               
            
                  (76)
               
               
                  L-għajnuna possibbli li tinkludi l-kummissjoni ta’ senserija ġiet stabbilita fis-27 ta’ Settembru tal-1991 mid-digriet tal-istess ġurnata u, f'din id-deċiżjoni, hija analizzata sal-liberalizzazzjoni tad-distribuzzjoni tal-Livret A u l-armonizzazzjoni tal-Livret bleu miegħu fl-1 ta’ Jannar 2009 (37).
               
            7.1.1.   Il-kundizzjonijiet tal-ġurisprudenza Altmark mhumiex sodisfatti
      
      
                  (77)
               
               
                  Jeħtieġ li jintwera li skont il-ġurisprudenza Altmark
                      (38), il-kumpens imħallas għall-missjonijiet ta’ servizz pubbliku ma jikkostitwix għajnuna mill-Istat fis-sens tal-Artikolu 107(1) tat-TFUE jekk jiġu sodisfatti erba' kundizzjonijiet kumulattivi.
               
            
                  (78)
               
               
                  Fl-osservazzjonijiet tagħhom bi tweġiba għad-Deċiżjoni għall-estensjoni, l-awtoritajiet Franċiżi u Crédit Mutuel jappellaw għall-eżistenza ta’ żewġ servizzi ta’ interess ekonomiku ġenerali, jiġifieri ż-żamma ta’ preżenza sinifikanti ta’ counters f'żoni rurali għal għanijiet ta’ ppjanar tat-territorju u l-ġbir ta’ depożiti maħsuba għall-finanzjament tal-bini għal skopijiet soċjali.
               
            
                  (79)
               
               
                  Madankollu, anki qabel l-istabbiliment tal-miżura inkwistjoni Crédit Mutuel ma kellu l-ebda obbligu aktar li jżomm counters f'żoni rurali, il-liġi dwar il-ftuħ u l-għeluq ta’ aġenziji bankarji ġiet imħassra fl-1987 u s-sistema ta’ kontroll (li kienet tinżamm minn Crédit Mutuel mill-1987 sal-1991) ġiet imħassra fl-1 ta’ Lulju 1991 (39). L-awtoritajiet Franċiżi u Crédit Mutuel barra minn hekk ma ġabux fid-dubju l-konklużjoni tad-Deċiżjoni għall-estensjoni li “wara l-1991 (jiġifieri fl-1 ta’ Lulju 1991), ma kien jeżisti l-ebda att li fuq il-bażi tiegħu Crédit Mutuel kien ħa f'idejh, skont l-Artikolu 86 tal-KE (issal-Artikolu 106 tat-TFUE) il-missjoni msemmija fil-punt 24 iii) hawn fuq (iż-żamma ta’ counters f'żoni rurali għal għanijiet ta’ ppjanar tat-territorju)” (40).
               
            
                  (80)
               
               
                  B'hekk huwa fir-rigward tal-missjoni unika tal-ġbir tad-depożiti maħsuba għall-finanzjament tal-bini għal skopijiet soċjali li jeħtieġ li jiġi kkontrollat jekk tapplikax il-ġurisprudenza Altmark.
                  
               
            
                  (81)
               
               
                  Il-Kummissjoni tfakkar li l-Istati Membri għandhom setgħa diskrezzjonali wiesgħa fir-rigward tan-natura tas-servizzi li jistgħu jiġu meqjusa bħala ta’ interess ekonomiku ġenerali. Hi tqis li d-digrieti ta’ applikazzjoni tad-dispożizzjonijiet tal-Artikolu 9 tal-Liġi finanzjarja ta’ emenda għall-1975 (41) u l-Artikolu 24 tal-Liġi finanzjarja ta’ emenda għall-1982 (42), b'mod partikolari d-Digriet tas-27 ta’ Settembru 1991, jikkonferixxu b'mod ċar lil Crédit Mutuel il-missjoni (kif definita fl-Artikoli R323-10 u R 331-14 tal-Kodiċi dwar il-Bini u l-Abitazzjoni) li jiġbor fondi biex jitrasferixxi għand is-CDC li jippermettu lil din sabiex tiffinanzja l-bini għal skopijiet soċjali. Il-Kummissjoni tqis li billi kkwalifikat din il-missjoni ta’ servizz ta’ interess ekonomiku ġenerali Franza ma’ wettqitx żball manifest ta’ evalwazzjoni.
               
            
                  (82)
               
               
                  Skont ir-raba' kundizzjoni tal-ġurisprudenza Altmark, “meta l-għażla tal-intrapriża li tkun responsabbli mit-twettiq ta’ obbligi tas-servizz pubbliku, f'każ konkret, ma tkunx saret fil-qafas ta’ proċedura ta’ offerta pubblika li tippermetti li jintagħżel offerent kapaċi li jforni dawn is-servizzi bi spiża mnaqqsa għall-komunità, il-livell ta’ kumpens meħtieġ għandu jiġi ddeterminat fuq il-bażi ta’ analiżi tal-ispejjeż li intrapriża medja mmexxija tajjeb […] sabiex tkun tista' tissodisfa l-ħtiġijiet tas-servizz pubbliku, tkun ġarrbet biex twettaq dawn l-obbligi, filwaqt li jiġi kkunsidrat id-dħul relattiv kif ukoll qligħ raġonevoli għat-twettiq ta’ dawn l-obbligi.” (43).
               
            
                  (83)
               
               
                  Il-Kummissjoni tqis li r-raba' kundizzjoni mhijiex sodisfatta fejn għandha x'taqsam il-missjoni tal-ġbir ta’ depożiti ċċentralizzati għand is-CDC għall-finanzjament tal-bini għal skopijiet soċjali. Jeħtieġ li jiġi nnutat li l-Istat ma assenjax din il-missjoni lill-aħjar offerent permezz ta’ proċedura ta’ offerta pubblika, iżda direttament billi nnegozja ma’ Crédit Mutuel. Il-livell tal-kummissjoni ta’ senserija ma ġiex iddeterminat b'referenza għall-ispejjeż relatati mat-twettiq tas-servizz ta’ interess ekonomiku ġenerali mġarrba minn intrapriża medja mmexxija tajjeb. Fil-fatt, il-livell tal-kummissjoni ta’ senserija ta’ 1,3 % ma setax ikun ibbażat fuq l-ispejjeż reali mġarrba minn Crédit Mutuel għat-twettiq tas-servizz ta’ interess ekonomiku ġenerali għaliex ma teżistix kontabilità separata tal-Livret bleu f'Settembru tal-1991 li tippermetti li jiġu identifikati l-ispejjeż relatati speċifikament mal-Livret bleu fil-kontabilità tal-bank. Il-kontabilità separata tal-Livret bleu inħolqot diversi snin wara u reġgħet inbniet b'mod retrospettiv għas-snin ta’ qabel sal-retroattiv sal-1991. B'hekk ma teżisti l-ebda indikazzjoni li l-livell tal-kummissjoni ta’ senserija kien ġie ddeterminat b'referenza għall-ispejjeż ta’ intrapriża medja mmexxija tajjeb li teżegwixxi l-missjoni ta’ interess ġenerali inkwistjoni. L-awtoritajiet Franċiżi jargumentaw li Crédit Mutuel huwa, b'mod ġenerali, immexxi tajjeb. Madankollu, huma ma jagħtux prova attwali ta’ din l-allegazzjoni, billi jirreferu għall-premessa 13 tad-Deċiżjoni għall-estensjoni fejn il-Kummissjoni ssemmi r-riżultati finanzjarji kompresivi ta’ Crédit Mutuel fl-2004 (total tal-karta tal-bilanċ, id-dħul nett, il-proporzjon tad-dħul relatat mal-ispejjeż, il-kapital proprju u l-proporzjon tas-solvenza). F'kwalunkwe każ, jekk Stat Membru jkun iddetermina l-livell tal-kumpens fuq il-bażi ta’ analiżi tal-ispejjeż ta’ intrapriża medja mmexxija tajjeb, m'għandu jkollu l-ebda diffikultà biex juri dan lill-Kummissjoni u biex jispjegalha l-metodoloġija segwita, iżda Franza m'għamlitx hekk f'dan il-każ. Fl-aħħar nett, il-fatt li, minn meta d-distribuzzjoni tal-Livrets A u bleus ġiet liberalizzata fl-1 ta’ Jannar 2009, il-kummissjoni ta’ senserija ta’ Crédit Mutuel naqset minn 1,1 % għal 0.06 %, donnu jindika li l-livell ta’ din il-kummissjoni kien ogħla minn dak li kien jiġi ddeterminat fuq il-bażi tal-ispejjeż ta’ intrapriża medja mmexxija tajjeb li twettaq l-istess missjoni ta’ interess ġenerali.
               
            
                  (84)
               
               
                  Sakemm il-kundizzjonijiet tal-ġurisprudenza Altmark ikunu kumulattivi, biżżejjed li ma tiġix sodisfatta waħda mill-kundizzjonijiet sabiex il-ġurisprudenza ma tkunx tapplika u sabiex il-miżura inkwistjoni tkun tista' possibbilment tikkostitwixxi għajnuna mill-Istat. Minn dak li ntqal aktar ‘il fuq jirriżulta li l-miżura inkwistjoni ma tissodisfax ir-raba' kundizzjoni tal-ġurisprudenza Altmark. Il-ġurisprudenza Altmark b'hekk ma tapplikax u jeħtieġ li jiġi eżaminat jekk il-miżura fil-fatt tikkostitwixxix għajnuna mill-Istat (44)
                      (45).
               
            7.1.2.   Il-kundizzjonijiet relatati mal-eżistenza ta’ għajnuna huma sodisfatti
      
      
                  (85)
               
               
                  L-Artikolu 107(1) tat-TFUE jipprovdi li sakemm taffettwa l-kummerċ bejn l-Istati Membri, l-għajnuna mogħtija mill-Istati jew permezz ta’ riżorsi tal-Istat taħt kwalunkwe għamla li xxekkel jew thedded li xxekkel il-kompetittività billi tiffavorixxi ċerti impriżi jew ċerti produzzjonijiet, hija inkompatibbli mas-suq intern.
               
            7.1.2.1.   Imputabbiltà lill-Istat u riżorsi tal-Istat
      
      
                  (86)
               
               
                  Il-kummissjoni ta’ senserija ġiet imħallsa kull sena (46) lil Crédit Mutuel mis-CDC skont ftehim bejn l-Istat u Crédit Mutuel li jistabbilixi l-proċeduri għall-implimentazzjoni tad-Digriet tas-27 ta’ Settembru 1991. L-ammont tal-kummissjoni ta’ senserija huwa stabbilit mill-Istat biex jikkumpensal-obbligi ta’ servizz pubbliku. Barra minn hekk, is-CDC hija intrapriża pubblika li l-imġiba tagħha hija imputabbli lill-Istat (47). Il-kundizzjoni dwar l-imputabbiltà lill-Istat u r-riżorsi tal-Istat b'hekk hija sodisfatta.
               
            7.1.2.2.   Selettività
      
      
                  (87)
               
               
                  Il-kummissjoni ta’ senserija ngħatat esklussivament lil Crédit Mutuel għall-ġbir tat-tfaddil ċentralizzat għand is-CDC għall-finanzjament tal-bini għal skopijiet soċjali, permezz tal-Livret bleu li għalih Crédit Mutuel għandu dritt esklussiv ta’ distribuzzjoni. Din il-miżura għalhekk hija selettiva.
               
            7.1.2.3.   Il-kundizzjonijiet tal-ġurisprudenza Atlmark ma japplikawx, eżaminazzjoni tal-eżistenza ta’ vantaġġ li jxekkel il-kompetizzjoni
      
      
                  (88)
               
               
                  Peress li tikkostitwixxi trasferiment tar-riżorsi tal-Istat favur Crédit Mutuel biss, il-kummissjoni ta’ senserija tejbet il-pożizzjoni kompetittiva ta’ dan il-bank meta mqabbel mal-kompetituri tiegħu. Fil-fatt, b'mod konformi mal-ġurisprudenza tal-Qorti, meta l-qagħda ta’ impriża tissaħħaħ meta mqabbla ma’ dik tal-kompetituri tagħha minħabba għajnuna finanzjarja mill-Istat, dan ġeneralment ifisser li hemm tfixkil fil-kompetizzjoni mal-intrapriżi l-oħrajn li ma jkunux ibbenefikaw minn għajnuna simili (48).
               
            7.1.2.4.   Effett fuq il-kummerċ bejn l-Istati Membri
      
      
                  (89)
               
               
                  Barra minn hekk, skont il-każistika stabbilita, l-iskambji bejn l-Istati Membri jiġu affettwati minn meta l-intrapriża li tibbenefika mill-għajnuna teżerċita l-attivitajiet tagħha f'qasam miftuħ għall-kompetizzjoni u li jinvolvi l-kummerċ bejn l-Istati Membri (49). Madankollu, mill-1979, is-sehem mis-suq tal-banek barranin laħaq it-8 % għall-attivitajiet ta’ self (4 % għal fergħat mingħajr personalità legali, 4 % għall-kumpaniji sussidjarji taħt forma ġuridika Franċiża), 4,5 % għall-attivitajiet ta’ depożitu (2 % u 2,5 % rispettivament). Is-sehem tal-banek Ewropej mhux Franċiżi meta mqabbel mal-banek barranin kollha kien ta’ 50 % għas-self, 70 % għad-depożiti. Crédit Mutuel mis-snin 70 beda għalhekk jaffaċċja l-kompetizzjoni tan-netwerks barranin fuq it-territorju Franċiż. Barra minn hekk, is-suq bankarju likwidu li kien jappartjeni għalih il-Livret bleu, li jinkludi wkoll il-Codevi, il-LEP, il-livret jeune, il-kontijiet fuq kotba ordinarji u s-CEL (50), diġà kien miftuħ għall-kompetizzjoni waqt il-perjodu kkunsidrat.
               
            
                  (90)
               
               
                  Il-Kummissjoni għalhekk ikkonkludiet li l-erba' kundizzjonijiet meħtieġa għall-eżistenza ta’ għajnuna huma sodisfatti.
               
            7.1.2.5.   L-illegalità tal-miżura ta’ għajnuna
      
      
                  (91)
               
               
                  Fl-aħħar nett, il-miżura ta’ għajnuna hija illegali għaliex ma ġietx notifikata lill-Kummissjoni b'mod konformi mal-Artiklu 108(3) tat-TFUE u ġiet implimentata wara d-dħul fis-seħħ tat-Trattat li jistabbilixxi l-Komunità Ekonomika Ewropea fi Franza.
               
            
                  (92)
               
               
                  Bħala tweġiba għall-argument tal-awtoritajiet Franċiżi li l-għajnuna kienet teżisti minħabba li ġiet adottata qabel l-iskadenza tal-perjodu ta’ traspożizzjoni, fl-1 ta’ Jannar 1993, tat-tieni direttiva bankarja, il-Kummissjoni tenfasizza li din id-direttiva maħsuba għat-twettiq tas-suq intern fis-settur tal-istituzzjonijiet ta’ kreditu fl-għamla tal-libertà tal-istabbiliment u tal-libertà li jiġu pproduti s-servizzi. Din ma timplikax li s-suq inkwistjoni kien magħluq għall-kompetizzjoni qabel l-adozzjoni tal-kummissjoni ta’ senserija, iżda sempliċement li għadhom jeżistu xi ostakoli għall-istabbiliment ħieles u għal-libertà li jiġu pprovduti s-servizzi fis-settur bankarju. Id-Deċiżjoni tal-10 ta’ Mejju 2007 tinnota li l-Livret bleu jappartjeni għal “suq ta’ tfaddil bankarju likwidu, li jimplika ftuħ tal-attività kkonċernata għall-kompetizzjoni, u fl-ebda punt ma tikkonferma l-argument tal-awtoritajiet Franċiżi li kien biss fl-1993 li l-attività inkwistjoni infetħet għall-kompetizzjoni. Id-deċiżjoni kuntrarjament tirreferi għall-eżistenza ta’ suq “matur” (51).
               
            7.2.   Il-kompatibbiltà tal-għajnuna mas-suq intern
      
      
                  (93)
               
               
                  Peress li l-miżura inkwistjoni fiha karatteristiċi ta’ għajnuna mill-Istat, il-Kummissjoni għandha tanalizza l-kompatibbiltà ta’ din il-miżura mas-suq intern.
               
            
                  (94)
               
               
                  Skont l-Artikolu 106(2) tat-TFUE: “l-intrapriżi inkarigati mill-ġestjoni ta’ servizzi ta’ interess ekonomiku ġenerali […] huma soġġetti għar-regoli ta’ dan it-Trattat, b'mod partikolari għar-regoli tal-kompetizzjoni, safejn l-applikazzjoni ta’ dawn ir-regoli ma tfixkilx it-twettiq de jure jew de facto tal-missjoni partikolari li ngħatat lilhom. L-iżvilupp tal-kummerċ m'għandux isir b'mod kuntrarju għall-interess tal-Komunità”.
               
            
                  (95)
               
               
                  Skont il-każistika tal-Qorti, il-prassi tal-Kummissjoni u l-qafas Komunitarju tal-2005, l-Artikolu 106(2) tat-TFUE jfisser li għajnuna mill-Istat lil intrapriża nkarigata mill-ġestjoni ta’ servizz ta’ interess ekonomiku ġenerali tista' tiġi ddikjarata kompatibbli mas-suq intern jekk il-miżura ta’ għajnuna tissodisfa l-kundizzjonijiet li ġejjin:
                  
                              (a)
                           
                           
                              is-servizz fornut ikollu l-karatteristiċi ta’ servizz ta’ interess ekonomiku ġenerali;
                           
                        
                              (b)
                           
                           
                              l-intrapriża kienet effettivament inkarigata biex twettaq dan is-servizz ta’ interess ekonomiku ġenerali mill-Istat permezz ta’ att wieħed jew diversi atti uffiċjali;
                           
                        
                              (c)
                           
                           
                              ikun hemm konformità mal-prinċipji tan-neċessità u tal-proporzjonalità u
                           
                        
                              (d)
                           
                           
                              L-iżvilupp tal-kummerċ ma jsirx b'mod kuntrarju għall-interess tal-Unjoni”.
                           
                        
            
                  (96)
               
               
                  Il-kundizzjonijiet (a) u (b) huma sodisfatti għar-raġunijiet imsemmija fil-premessa 81.
               
            
                  (97)
               
               
                  Fir-rigward tal-kundizzjoni d), il-Kummissjoni m'għandha l-ebda indikazzjoni li l-kummerċ intra-Komunitarju kien sar b'mod daqshekk sinifikanti li l-għajnuna ma tissodisfax din il-kundizzjoni. B'mod partikolari, id-Deċiżjoni tal-10 ta’ Mejju 2007 titlob li tintemm l-esklussività tad-dritt tad-distribuzzjoni tal-Livret bleu peress li d-drittijiet speċjali marbuta mad-distribuzzjoni tal-Livret bleu jikkostitwixxu restrizzjoni fuq il-provvediment liberu tas-servizzi ġewwa l-Komunità (52). Mandankollu, il-kummissjoni ta’ senserija, sakemm ma tkunx tat kumpens żejjed lill-missjoni ta’ servizz ta’ interess ekonomiku ġenerali fdata f'idejn Crédit Mutuel, mhux se tkun ikkunsidrata li taffettwa l-iżvilupp tal-kummerċ b'mod kuntrarju għall-interess tal-Unjoni.
               
            
                  (98)
               
               
                  Għalhekk minn issa ‘l quddiem il-Kummissjoni se teżamina jekk il-prinċipji ta’ neċessità u ta’ proporzjonalità jkunux ġew rispettati kif suppost, jiġifieri jekk l-ammont tal-kumpens li jikkostitwixxi l-kummissjoni ta’ senserija jkunx qabeż dak meħtieġ biex ikopri l-ispejjeż li jirriżultaw mit-twettiq ta’ obbligi ta’ servizz pubbliku, filwaqt li tikkunsidra d-dħul relatat kif ukoll il-qligħ raġonevoli għat-twettiq ta’ dawn l-obbligi (53).
               
            
                  (99)
               
               
                  Fil-verifika tagħha tan-nuqqas ta’ kumpens żejjed potenzjali (ara s-sottotaqsima 7.2.5), il-Kummissjoni ssegwi – għall-perjodu mis-27 ta’ Settembru 1991 (ara s-sottotaqsima 7.2.1) sal-31 ta’ Diċembru 2005 – approċċ globali (ara s-sottotaqsima 7.2.2). Hi tikkunsidra l-vantaġġi kollha marbuta mal-Livret bleu, mingħajr ma tinkludi effett ta’ attirar potenzjali li d-daqs tiegħu ma kienx jista' jiġi stabbilit (ara s-sottotaqsima 7.2.3). Ittieħed kont ta’ qligħ raġonevoli (ara s-sottotaqsima 7.2.4), inkluż għall-fondi ċċentralizzati għand is-CDC.
               
            7.2.1.   Il-bidu tal-perjodu kkunsidrat fis-27 ta’ Settembru 1991
      
                  (100)
               
               
                  Fid-Deċiżjoni għall-estensjoni, il-kalkolu tar-riżultati netti tal-Livret bleu għall-finijiet li tiġi evalwata l-eżistenza ta’ kumpens żejjed potenzjali jinkludi r-riżultati tas-sena 1991 kollha (54). Fi kliem ieħor, id-dħul nett li jirriżulta mill-impjiegi liberi u mill-użu ta’ interess ġenerali ġie kkunsidrat sa mill-1ta' Jannar 1991.
               
            
                  (101)
               
               
                  Kif ġie spjegat fil-premessi 75 u 76, l-unika miżura inkwistjoni f'dan il-każ hija l-kummissjoni ta’ senserija, li l-prinċipju tagħha ġie stabbilit fis-27 ta’ Settembru 1991, fl-istess ħin meta Crédit Mutuel kien inkarigat miċ-ċentralizzazzjoni tal-fondi tiegħu għand is-CDC sabiex jiffinanzja l-bini għal skopijiet soċjali. Qabel din id-data, la l-kummissjoni ta’ senserija u lanqas iċ-ċentralizzazzjoni għand is-CDC ma kienu jeżistu. B'konsegwenza ta’ dan, il-Kummissjoni għandha tibda l-evalwazzjoni tagħha tal-proporzjonalità tal-għajnuna minn din id-data.
               
            
                  (102)
               
               
                  L-ispejjeż u d-dħul relatati mat-twettiq tas-servizz ta’ interess ekonomiku ġenerali b'hekk ma jistgħux ikunu preċedenti għas-27 ta’ Settembru 1991. Fi kliem ieħor, huwa mill-ħolqien tal-miżura ta’ għajnuna inkwistjoni (il-kummissjoni ta’ senserija) li wieħed jista' jqis l-ispejjeż u d-dħul relatati mat-twettiq tas-servizz ta’ interess ekonomiku ġenerali ffinanzjat minn din l-għajnuna. Il-Kummissjoni kkunsidrat bħala konklużjoni li d-deċiżjoni għall-estensjoni tagħha kien fiha element inkonsistenti billi llimitat il-miżura ta’ għajnuna biss għall-kummissjoni ta’ senserija li nħolqot fis-27 ta’ Settembru 1991, iżda kompliet tikkunsidra d-dħul nett tal-Livrets bleus għall-perjodu mill-1 ta’ Jannar 1991 sas-27 ta’ Settembru 1991.
               
            
                  (103)
               
               
                  Minn meta Crédit Mutuel kien kapaċi jikkomunika r-riżultati netti tal-użu ta’ interess ġenerali u tal-impjiegi liberi fuq bażi annwali biss, il-Kummissjoni qieset li, għas-sena1991, kien jeħtieġ li jiġu kkunsidrati biss ir-riżultati netti li jikkorrispondu mal-perjodu mis-27 ta’ Settembru 1991 għall-31 ta’ Diċembru 1991, billi jitqabblu r-riżultati netti għas-sena 1991 kollha proporzjonalment man-numru ta’ ġranet rilevanti, jew 96/365. Ir-riżultati netti tal-fondi ċċentralizzati għand is-CDC għas-sena 1991 jistgħu jiġu kkunsidrati fl-intier tagħhom peress li, kif ġie spjegat fil-premessa 101, din iċ-ċentralizzazzjoni ġiet introdotta eżattament wara s-27 ta’ Settembru 1991, sabiex, l-ebda parti minn dawn ir-riżultati ma tirrigwarda l-perjodu mill-1 ta’ Jannar 1991 sas-27 ta’ Settembru 1991.
               
            7.2.2.   Approċċ globali sal-aħħar tal-2005 u wieħed annwali għall-kumplament
      
      
                  (104)
               
               
                  Fid-deċiżjoni għall-estensjoni tagħha, il-Kummissjoni rrakkomandat l-adozzjoni ta’ approċċ annwali biex tevalwa l-eżistenza ta’ kumpens żejjed potenzjali. Dan l-approċċ jirriżulta mill-qafas Komunitarju tal-2005 u jikkostitwixxi bidla meta mqabbel mal-prattika tal-passat. Fil-fatt, sal-adozzjoni tal-qafas Komunitarju tal-2005 il-Kummissjoni kellha tevalwa l-eżistenza ta’ kumpens żejjed potenzjali, hija segwiet approċċ li jista' jiġi kkwalifikat bħala “globali” fejn l-ammonti tas-snin ta’ kumpens żejjed setgħu, mingħajr l-ebda limitu, jiġu kkumpensati bl-ammonti tas-snin ta’ kumpens nieqes (55).
               
            
                  (105)
               
               
                  Skont il-punt 26 tal-qafas Komunitarju tal-2005, għall-għajnuniet mhux notifikati, il-Kummissjoni se tapplika d-dispożizzjonijiet ta’ dan il-qafas jekk l-għajnuna tkun ingħatat wara l-pubblikazzjoni tal-qafas f'Il-Ġurnal Uffiċjali tal-Unjoni Ewropea u d-dispożizzjonijiet fis-seħħ meta tingħata l-għajnuna fil-każijiet l-oħrajn. L-għajnuna inkwistjoni tingħata kull sena (56) u ma ġietx notifikata. Il-pubblikazzjoni tal-qafas Komunitarju tal-2005 f'Il-Ġurnal Uffiċjali tal-Unjoni Ewropea saret fid-29 ta’ Novembru 2005. Konsegwentement jeħtieġ li jiġu applikati r-regoli fis-seħħ meta tingħata l-għajnuna għall-perjodu ta’ qabel l-2006 u l-qafas Komunitarju tal-2005 għall-perjodu mill-1 ta’ Jannar 2006 sal-aħħar tal-kejl fil-31 ta’ Diċembru 2008.
               
            
                  (106)
               
               
                  Il-qafas Komunitarju tal-2005 jispeċifika approċċ “annwali” sakemm il-kalkolu ta’ kumpens żejjed possibbli jsir kull sena mingħajr ma l-ammont ta’ kumpens żejjed annwali jkun jista' jiġi differit għas-sena ta’ wara, ħlief meta dan l-ammont ma jaqbiżx l-10 % tal-ammont tal-kumpens annwali (57).
               
            
                  (107)
               
               
                  Għall-kuntrarju, qabel l-adozzjoni tal-qafas Komunitarju tal-2005, meta l-Kummissjoni vverifikat li l-intrapriża ma ngħatatx kumpens żejjed għat-twettiq tal-missjoni ta’ servizz pubbliku, hi kienet issegwi approċċ “globali” (ara l-premessa 104) (58).
               
            
                  (108)
               
               
                  Fl-approċċ globali, ir-riżultati netti ta’ kull sena, li jiżdiedu sena wara sena, jiġu aġġornati billi tiġi applikata r-rata ta’ referenza għal Franza fl-1 ta’ Jannar ta’ kull sena (59).
               
            7.2.3.   Vantaġġi meqjusa
      
      
                  (109)
               
               
                  Skont l-ewwel sentenza tal-punt 17 tal-qafas Komunitarju tal-2005, “id-dħul li għandu jiġi kkunsidrat għandu mill-inqas jinkludi d-dħul mis-servizz ta’ interess ekonomiku ġenerali”. Waqt il-verifika tan-nuqqas ta’ kumpens żejjed possibbli, b'hekk jeħtieġ li jiġi kkunsidrat ir-riżultat nett tal-użu ta’ interess ekonomiku ġenerali u tal-impjiegi liberi matul il-perjodu tal-investigazzjoni. Il-Kummissjoni fil-fatt tqis li dawn ir-riżultati jikkostitwixxu dħul stabbilit minn Franza mis-27 ta’ Settembru 1991 favur Crédit Mutuel fil-qafas tat-twettiq tas-servizz ta’ interess ġenerali tal-finanzjament tal-bini għal skopijiet soċjali permezz tas-CDC. Dawn l-impjiegi fil-kontabilità analitika huma mqiegħda fuq riżorsa speċifika, jiġifieri depożiti miġbura permezz tad-distribuzzjoni tal-Livret Bleu. F'kundizzjonijiet ta’ suq kompetittivi (mingħajr id-dritt speċjali tad-distribuzzjoni ta’ prodott ta’ tfaddil mingħajr taxxi), Crédit Mutuel ma kienx ikun jista' jikseb din ir-riżorsa għall-istess spiża, b'tali mod li l-impjiegi u r-riżorsi korrispondenti jkollhom jiġu kkunsidrati fl-ekonomija globali tas-sistema tal-Livret bleu. Barra minn hekk, Franza stess ikkonfermat l-eżistenza ta’ rabta bejn dawn l-impjiegi, il-Livret bleu u l-missjoni ta’ finanzjament tal-bini għal skopijiet soċjali billi qassmet mill-ġdid il-fondi relatati ma’ dawn l-impjiegi lis-CDC sa mill-1991 (60). Fi kliem ieħor, meta fis-27 ta’ Settembru 1991 tat lil Crédit Mutuel is-servizz ta’ interess ekonomiku ġenerali tal-ġbir ta’ depożiti ċentralizzati għand is-CDC u maħsuba għall-finanzjament tal-bini għal skopijiet soċjali, Franza kkonfermat l-attribuzzjoni lil Crédit Mutuel tad-distribuzzjoni tal-Livret Bleu. Il-profitt li rriżulta mill-użu ta’ fondi depożitati fil-Livret Bleu b'hekk għandu jiġi kkunsidrat minn din id-data bħala qligħ mogħti lil Crédit Mutuel għall-forniment tas-servizz ta’ interess ekonomiku ġenerali.
               
            
                  (110)
               
               
                  Il-kwerelant u awtoritajiet u korpi oħrajn (il-Kunsill tal-kompetizzjoni u tar-rapporti tal-parlamentari jew ta’ korpi ta’ riċerka (61) jqisu li d-dritt esklussiv tad-distribuzzjoni tal-Livret bleu ħoloq “effett ta’ attirar” billi ppermetta lil Crédit Mutuel li jattira u jżomm leali lejh il-klijenti li kienu xtraw mingħandu prodotti bankarji oħra minbarra l-Livret bleu. Fid-Deċiżjoni għall-estensjoni, il-Kummissjoni ma eskludietx li l-Livret bleu seta' jwassal għal qligħ indirett permezz tal-effett ta’ attirar (62), iżda fakkret li qligħ bħal dan s'issa ma kienx seta' jiġi kkwantifikat (63).
               
            
                  (111)
               
               
                  Fit-tmiem tal-investigazzjoni ta’ dan il-każ, il-Kummissjoni tinnota li, jekk l-eżistenza ta’ effett li jattira ma tistax tiġi eskluża, id-dejta li ġabret f'dan il-każ ma tippermettix li tikkwantifika l-effett ta’ attirar possibbli b'mod konkret biżżejjed.
               
            
                  (112)
               
               
                  Id-dokumenti sottomessi mill-kwerelanti jassumu l-eżistenza ta’ effetti ta’ attirar, iżda ma jurux din l-eżistenza formalment u kienu inqas kapaċi biex jevalwaw b'mod preċiż il-konsegwenzi finanzjarji ta’ dawn l-effetti.
               
            
                  (113)
               
               
                  Fir-rigward tal-istudji tal-kumpanija Glais (ara l-premessi 52 u 53), il-Kummissjoni tosserva li Crédit Mutuel għandu raġuni tajba biex jiddikjara li l-analiżi statistika ma twassal għall-ebda prova ċerta dwar l-effett ta’ attirar kwantifikabbli.
               
            
                  (114)
               
               
                  Fl-osservazzjonijiet tal-kwerelanti ġew proposti tliet evalwazzjonijiet suġġettivi. L-ewwel nett, meta jitqies li l-banek l-oħrajn kienu offrew li jiddistribwixxu l-Livret bleu permezz ta’ kummissjoni ta’ 1 %, il-kwerelanti pproponew daqs approssimattiv tal-effett ta’ attirar billi tiġi kkalkolata d-differenza bejn il-livell tal-kummissjoni miġbura minn Crédit Mutuel u r-rata ta’ 1 % jew 0,3 %, li tikkorrispondi għal madwar FRF 300 miljun kull sena. Madankollu, xejn ma jippermetti li jiġi ppruvat li l-kompetituri ta’ Crédit Mutuel kienu setgħu iwettqu din il-missjoni matul il-perjodu kkunsidrat taħt l-istess kundizzjonijiet f'dan il-livell ta’ dħul ta’ 1 %. Barra minn hekk, dan l-ewwel argument ma jurix l-effett ta’ attirar iżda jidher li qed jerġa' jallega li Crédit Mutuel ngħata kumpens żejjed, li kif se jintwera, mhuwiex il-każ. Xejn ma jippermetti li jiġi ppruvat li l-effett ta’ attirar jikkorrispondi għad-differenza bejn il-kummissjoni ta’ senserija u l-kummissjoni aktar baxxa ipotetika li l-kompetituri ta’ Crédit Mutuel jipproponu li tingħata bħala kumpens għad-disribuzzjoni tal-Livret bleu minnhom.
               
            
                  (115)
               
               
                  Skont it-tieni metodu propost mill-kwerelanti, l-effett ta’ attirar se jitkejjel skont it-tkabbir tas-sehem mis-suq ta’ Crédit Mutuel. Metodu ta’ evalwazzjoni bħal dan ma jistax jiġi aċċettat għaliex huwa bbażat fuq is-suppożizzjoni li l-qligħ tas-sehem mis-suq huwa biss minħabba l-Livret bleu, u din is-suppożizzjoni mhijiex appoġġjata minn l-ebda element oġġettiv.
               
            
                  (116)
               
               
                  It-tielet valutazzjoni tad-dritt esklussiv tad-distribuzzjoni hija bbażata fuq it-telf tad-dħul mit-taxxa minħabba l-eżenzjoni mit-taxxa tal-Livret bleu. Jekk Crédit Mutuel kien xtaq jiddistribwixxi kont ta’ tfaddil mingħajr eżenzjoni mit-taxxa billi joffri, tkun xi tkun is-sitwazzjoni fiskali ta’ min ifaddal, l-istess qligħ nett bħal Livret bleu, kien ikollu jħallas spiża ta’ opportunità ugwali għall-ammont tat-taxxa nazzjonali (potenzjalment) mħallasa minn min ifaddal. Skont il-kwerelanti, il-vantaġġ akkumulat tat-taxxa ta’ madwar FRF 4.5 biljun fuq il-perjodu ta bejn l-1991 u l-1997 għandu jiġi kkunsidrat bħala wieħed li pprovda lil Crédit Mutuel b'vantaġġi li jirriżultaw mill-istess ammont. Dan ir-raġunament ma jistax jiġi aċċettat għaliex Crédit Mutuel probabbilment ma kienx jiddistribwixxi l-Livret bleu taħt l-istess kundizzjonijiet li kieku kellu jħallas l-ispiża kollha tal-eżenzjoni tat-taxxa li, barra minn hekk, kienet tibbenefika lill-membri direttament.
               
            
                  (117)
               
               
                  Il-vantaġġi possibbli inkwistjoni huma diffiċli biex jintwerew u biex jiġu kkwantifikati. Il-vantaġġ ekonomiku dirett tal-operazzjoni tal-Livret bleu jista' jitkejjel direttament mill-kontabbiltà tal-Livret bleu. Min-naħa l-oħra, il-vantaġġ ekonomiku li jirriżulta mill-bejgħ ta’ prodotti jew servizzi oħrajn lil klijenti leali permezz tal-Livret bleu jista' jiġi osservat fil-kontabbilità analitika ta’ dawn il-prodotti l-oħrajn jekk ikun immedjatament possibbli li wieħed jiddistingwi dak li jinbiegħ lill-klijenti leali jew attirati lejn Crédit Mutuel minħabba l-Livret bleu u dak li jinbiegħ lill-klijenti li jiġu għand Crédit Mutuel għal raġunijiet oħrajn, li mhuwiex il-każ. Għal dawn ir-raġunijiet, il-konsulent tal-Kummissjoni ma setax jevalwa l-effett ta’ attirar possibbli billi jsegwi l-metodu kontabilistiku applikat biex jiġu evalwati l-vantaġġi ekonomiċi diretti tal-Livret bleu.
               
            
                  (118)
               
               
                  It-tentattivi ta’ evalwazzjoni aktar sofistikata tal-effett ta’ attirar mill-konsulent tal-Kummissjoni ma kisbux suċċess. Għalhekk, il-Kummissjoni tqis li ma tistax tikkunsidra l-vantaġġ possibbli tal-effett ta’ attirar fil-kalkolu tal-verifika tan-nuqqas ta’ kumpens żejjed possibbli.
               
            7.2.4.   Il-kalkolu tal-qligħ raġonevoli
      
      
                  (119)
               
               
                  Waqt il-verifika tan-nuqqas ta’ kumpens żejjed tal-intrapriża nkarigata minn servizz ta’ interess ekonomiku ġenerali, jeħtieġ li jiġi kkunsidrat qligħ raġonevoli (64). Il-qafas Komunitarju tal-2005 jispeċifika li bi “qligħ raġonevoli” wieħed għandu jifhem rata ta’ imgħax fuq il-kapital proprju li għandha tqis ir-riskju, jew in-nuqqas tar-riskju, mġarrab mill-intrapriża […]. Normalment, din ir-rata m'għandhiex taqbeż ir-rata medja stabbilita għas-settur ikkonċernat matul snin reċenti”. (65)
                  
               
            
                  (120)
               
               
                  Fid-deċiżjoni għall-estensjoni (66), il-Kummissjoni kkunsidrat li kien hemm lok biex jiġi applikat qligħ raġonevoli għall-użu ta’ interess ġenerali u għall-impjiegi liberi li jammonta għal medja ta’ 6 % tal-kapital proprju għal dawn l-impjiegi. Din ir-rata, li tvarja minn sena għal sena u tammonta għal medja ta’ 6 %, tikkorrispondi mar-rata ta’ redditu inizjalment speċifikata minn Crédit Mutuel: Crédit Mutuel kien ikkunsidra bħala spiża tal-kapital proprju l-ammont tad-dividenti effettivament iddistribwiti matul is-sena kkonċernata. F'din id-Deċiżjoni, fir-rigward tat-teħid inkunsiderazzjoni ta’ profitt raġonevoli fil-qafas tal-verifika tan-nuqqas ta’ kumpens żejjed possibbli, il-Kummissjoni ma tvarjax, fir-rigward tal-impjiegi liberi u l-użu ta’ interess ġenerali, mill-approċċ diġà segwit fid-deċiżjoni għall-estensjoni, li huwa deskritt fit-taqsima 7.2.5.
               
            
                  (121)
               
               
                  Fid-Deċiżjoni għall-estensjoni tagħha (67), il-Kummissjoni madankollu tqis li m'għandhiex tapplika dan il-qligħ raġonevoli għad-depożiti ċċentralizzati għand is-CDC sakemm dawn ma jkollhom l-ebda spiża f'kapital proprju mill-perspettiva tar-regolamentazzjoni prudenzjali, dawn id-depożiti ma ġewx investiti minn Crédit Mutuel iżda sempliċiment allokati lis-CDC. Madankollu, mill-perspettiva prudenzjali, ir-riskju tal-kreditu marbut mal-fondi ċċentralizzati għand is-CDC huwa kkunsidrat bħala ugwali għall-espożizzjoni fil-konfront tal-Istat (ir-Repubblika Franċiża), jiġifieri riskju ppeżat ugwali għal żero, u li b'hekk ma jeħtieġx kapital proprju.
               
            
                  (122)
               
               
                  Li ma jinżamm l-ebda qligħ raġonevoli fir-rigward tal-fondi ċċentralizzati għand is-CDC jimplika li l-qligħ raġonevoli totali (minn naħa dak relatat mal-użu ta’ interess ġenerali u mal-impjiegi liberi u min-naħa l-oħra dak relatat mal-fondi ċċentralizzati għand is-CDC) naqas mill-1991 sal-1999 sakemm għeb totalment sa mis-sena 2000 wara ċ-ċentralizzazzjoni għand is-CDC tal-istokk kollu tal-fondi fl-1999 (68).
               
            
                  (123)
               
               
                  Fl-ittra tagħhom tal-1 ta’ Settembru 2006 li tippreżenta l-osservazzjonijiet tagħhom bħala tweġiba għad-deċiżjoni għall-estensjoni, l-awtoritajiet Franċiżi kkonfermaw li l-fondi ċċentralizzati għand is-CDC ma jużawx kapital regolatorju. Minkejja dan, skont l-awtoritajiet Franċiżi “meta jitqies in-nuqqas ta’ rilevanza tal-applikazzjoni tal-proporzjon ta’ solvenza Ewropew sa miċ-ċentralizzazzjoni integrali tal-fondi għand is-CDC fl-1999, biex jikkalkula l-qligħ raġonevoli li jikkorrispondi mal-Livret bleu Crédit Mutuel [ippropona li] tiġi integrata l-ispiża tal-kapital proprju miksuba b'referenza għal dik ta’ prodotti oħrajn ta’ tfaddil u riżorsi oħra”. Il-Kummissjoni ma tikkunsidrax approċċ bħal dan bħala wieħed sodisfaċenti peress li jwassal għall-applikazzjoni artifiċjali għar-riżorsi ċċentralizzati għand is-CDC ta’ ħtieġa ta’ kapital regolatorju li tiddependi mill-ħtieġa medja ta’ kapital ta’ assi oħrajn ta’ Crédit Mutuel, li huma kompletament indipendenti mil-Livret bleu.
               
            
                  (124)
               
               
                  Fil-fatt, in-nuqqas ta’ ħtieġa ta’ kapital regolatorju juri n-nuqqas ta’ riskju ta’ telf ta’ kreditu, li huwa l-każ tal-fondi ċċentralizzati għand is-CDC. L-attività tal-ġbir ta’ depożiti għall-kont tas-CDC lanqas ma twassal għal riskju ta’ likwidità (ħlief għar-riskju bejn ix-xhur), u lanqas ma twassal għal trasformazzjoni tal-maturità, peress li l-ammont allokat lis-CDC jiġi aġġustat kull xahar skont l-iżvilupp tad-depożiti u r-rata tal-interess imħallsa mis-CDC tiġi ttrasferita immedjatament għand id-depożituri. B'hekk huwa ċert li dan is-servizz ta’ interess ekonomiku ġenerali għandu livell baxx ta’ riskju għal Crédit Mutuel. Madankollu, jeżistu xi tipi ta’ riskji bħar-riskju operazzjonali, ekonomiku (riskju li l-livell tar-remunerazzjoni ma jkoprix l-ispejjeż imġarrba), legali u ta’ reputazzjoni. Barra minn hekk, attivitajiet bankarji oħrajn bħad-distribuzzjoni tal-fondi reċiproki, il-ġestjoni tal-patrimonju jew il-bejgħ ta’ prodotti finanzjarji (bħal ishma u obbligazzjonijiet) ma jikkunsmawx kapital regolatorju, iżda mhumiex wisq inqas profittabbli. B'hekk ma teżistix rabta diretta bejn il-konsum tal-kapital regolatorju – kkalkolat fuq il-bażi ta’ regoli prudenzjali li l-għan speċifiku tagħhom bl-ebda mod m'hu li jevalwa l-profittabbiltà ta’ attività – u l-qligħ mistenni minn attività.
               
            
                  (125)
               
               
                  Minkejja dan għandu jiġi nnutat li f'dan il-każ, jekk il-Kummissjoni tawtorizza lil Crédit mutuel li jagħmel qligħ raġonevoli għall-parti tal-fondi ċċentralizzati għand is-CDC, hija tagħraf li d-determinazzjoni tal-livell adegwat ta’ dan il-qligħ huwa eżerċizzju li jinvolvi evalwazzjoni ekonomika kumplessa. Fil-fatt, il-Livret bleu huwa prodott bankarju mhux tas-soltu b'karatteristiċi mħallta ta’ prodott ta’ tfaddil u ta’ kontijiet kurrenti u li l-fondi miġbura minnu huma ċċentralizzati fi ħdan awtorità pubblika. Ma jeżistux prodotti direttament komparabbli u li jistgħu jipprovdu indikazzjoni ta’ qligħ raġonevoli għal attività simili.
               
            
                  (126)
               
               
                  Fin-nuqqas ta’ prodott komparabbli biżżejjed mal-Livret bleu, il-Kummissjoni tqis li f'dan il-każ tista' tuża żewġ indikaturi li jippermettu li jiġi evalwat jekk, għall-fondi ċċentralizzati għand is-CDC, qligħ mogħti jkunx jista' jiġi kkunsidrat bħala raġonevoli. Iż-żewġ indikaturi huma dawn li ġejjin:
                  
                              (a)
                           
                           
                              il-marġini ta’ profitt tas-settur bankarju Franċiż, jiġifieri r-riżultat qabel it-taxxa diviż bid-dħul mill-bejgħ (f'dan il-każ id-dħul mill-bejgħ tal-banek huwa rrappreżentat bir-riżultati operazzjonali tagħhom). Billi jintuża d-dħul tas-settur bankarju Franċiż għall-perjodu kkunsidrat (mis-27 ta’ Settembru 1991 sal-aħħar tal-2008), il-marġini ta’ profitt huwa bħala medja ta’ 23 % kull sena;
                           
                        
                              (b)
                           
                           
                              b) ir-rata ta’ redditu tas-settur bankarju Franċiż, jiġifieri r-riżultat qabel it-taxxi diviż bl-ammont ta’ assi. Ir-rata ta’ ritorn annwali medja fuq il-perjodu kollu kkunsidrat hija ta’ 45 punt bażi (0,45 %).
                           
                        
            
                  (127)
               
               
                  It-tabella li ġejja (69) turi l-marġini ta’ profitt u r-rata ta’ ritorn tas-settur bankarju Franċiż għall-perjodu bejn l-1993 u l-2008 (mhijiex disponibbli dejta għal qabel l-1993):
                  
                               
                           
                           
                              1993
                           
                           
                              1994
                           
                           
                              1995
                           
                           
                              1996
                           
                           
                              1997
                           
                           
                              1998
                           
                           
                              1999
                           
                           
                              2000
                           
                           
                              2001
                           
                           
                              2002
                           
                           
                              2003
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008 (***)
                              
                           
                        
                              Riżultat qabel it-taxxa (**)
                              
                           
                           
                              15,2 
                           
                           
                              2,7 
                           
                           
                              25,0 
                           
                           
                              41,0 
                           
                           
                              67,5 
                           
                           
                              14,4 
                           
                           
                              19,8 
                           
                           
                              22,5 
                           
                           
                              24,6 
                           
                           
                              23,5 
                           
                           
                              23,4 
                           
                           
                              29,6 
                           
                           
                              31,3 
                           
                           
                              46,2 
                           
                           
                              34,3 
                           
                           
                              –4,4 
                           
                        
                              Riżultat operattiv (**)
                              
                           
                           
                              362,4 
                           
                           
                              335,4 
                           
                           
                              345,6 
                           
                           
                              356,1 
                           
                           
                              375,3 
                           
                           
                              60,8 
                           
                           
                              64,6 
                           
                           
                              70,5 
                           
                           
                              74,9 
                           
                           
                              77,0 
                           
                           
                              80,6 
                           
                           
                              83,5 
                           
                           
                              89,5 
                           
                           
                              104,1 
                           
                           
                              98,0 
                           
                           
                              79,1 
                           
                        
                              Marġini ta’ Profitt
                           
                           
                              4,2  %
                           
                           
                              0,8  %
                           
                           
                              7,2  %
                           
                           
                              11,5  %
                           
                           
                              18  %
                           
                           
                              23,7  %
                           
                           
                              30,6  %
                           
                           
                              31,9  %
                           
                           
                              32,8  %
                           
                           
                              30,6  %
                           
                           
                              29,0  %
                           
                           
                              35,5  %
                           
                           
                              35,0  %
                           
                           
                              44,4  %
                           
                           
                              35,1  %
                           
                           
                              –5,6  %
                           
                        
                              
                                 Marġini ta’ profitt medju
                              
                           
                           
                              
                                 22,8  %
                              
                           
                        
                              Assi (**)
                              
                           
                           
                              Mhux disponibbli
                           
                           
                              16 333 
                           
                           
                              17 216 
                           
                           
                              18 291 
                           
                           
                              19 894 
                           
                           
                              3 052 
                           
                           
                              3 394 
                           
                           
                              3 452 
                           
                           
                              3 783 
                           
                           
                              3 793 
                           
                           
                              3 960 
                           
                           
                              4 390 
                           
                           
                              5 275 
                           
                           
                              6 041 
                           
                           
                              7 061 
                           
                           
                              7 699 
                           
                        
                              Rata ta’ qligħ
                           
                           
                              Mhux disponibbli
                           
                           
                              0,02  %
                           
                           
                              0,15  %
                           
                           
                              0,22  %
                           
                           
                              0,34  %
                           
                           
                              0,47  %
                           
                           
                              0,58  %
                           
                           
                              0,65  %
                           
                           
                              0,65  %
                           
                           
                              0,62  %
                           
                           
                              0,59  %
                           
                           
                              0,68  %
                           
                           
                              0,59  %
                           
                           
                              0,77  %
                           
                           
                              0,49  %
                           
                           
                              –0,05  %
                           
                        
                              
                                 Rata ta’ ritorn medju
                              
                           
                           
                              
                                 0,45  %
                              
                           
                        
            
                  (128)
               
               
                  Biex jiġi kkalkolat il-marġini ta’ profitt u r-rata ta’ ritorn ta’ Crédit Mutuel fir-rigward tal-attività tal-ġbir ta’ depożiti ċċentralizzati għand is-CDC, il-Kummissjoni tagħmel użu mill-valuri li ġejjin:
                  
                              (a)
                           
                           
                              għad-denominatur tal-marġini ta’ profitt, id-dħul mill-attività ta’ ġbir ta’ depożiti ċċentralizzati għand is-CDC, jiġifieri l-ammont annwali tal-kummissjoni ta’ senserija;
                           
                        
                              (b)
                           
                           
                              għad-denominatur tar-rata ta’ ritorn, id-depożiti ttrasferiti lis-CDC
                           
                        
                              (c)
                           
                           
                              għan-numeratur, jiġifieri r-riżultat qabel it-taxxa, il-Kummissjoni tqis li meta jitqies bħala profitt raġonevoli marġini ta’ 4,2 % fuq l-attività tal-ġbir tad-depożiti għand is-CDC, jiġifieri riżultat qabel it-taxxa li jirrappreżenta 4,2 % tal-kummissjoni ta’ senserija rċevuta mis-CDC, Crédit Mutuel ma jgawdix minn kumpens żejjed (ara t-tabella tal-premessa 132).
                           
                        
            
                  (129)
               
               
                  F'dak li jikkonċerna t-tieni indikatur (ir-rata ta’ ritorn), il-Kummissjoni tosserva li jekk rata ta’ ritorn ta’ 5 punti bażi titqies bħala profitt raġonevoli fuq l-attività tal-ġbir ta’ depożiti ċċentralizzati għand is-CDC, jiġifieri jekk jittieħed inkunsiderazzjoni riżultat qabel it-taxxa ekwivalenti għal 0,05 % tal-ammont totali tad-depożiti ttrasferiti lis-CDC, jirriżulta li Crédit Mutuel ma rċeviex kumpens żejjed għall-ġestjoni tal-Livret bleu għall-perjodu kkunsidrat.
               
            
                  (130)
               
               
                  Skont il-qafas Komunitarju tal-2005, il-qligħ raġonevoli m'għandux jaqbeż ir-rata medja stabbilita fis-settur ikkonċernat matul il-perjodu kkonċernat. L-awtorizzazzjoni ta’ marġini ta’ profitt ta’ 4,2 % tirrappreżenta inqas minn wieħed minn ħamsa tal-marġini tal-profitt medju tas-settur bankarju (22,8 %). Peress li, kif ġie espost fil-premessa 124, l-attività tal-ġbir tad-depożiti ċċentralizzati għand is-CDC hija attività b'riskju baxx u b'hekk bi qligħ baxx, il-Kummissjoni tqis li marġini ta’ profitt ta’ 4,2 % mhuwiex wisq eċċessiv u f'dan il-każ jista' jiġi kkunsidrat bħala qligħ raġonevoli.
               
            
                  (131)
               
               
                  Bl-istess mod, il-Kummissjoni tqis li meta jitqies qligħ ta’ 5 punti bażi għall-fondi ċċentralizzati għand is-CDC huwa raġonevoli fir-rigward tar-rata ta’ qligħ medju ta’ 45 punt bażi tas-settur bankarju Franċiż għall-perjodu kkunsidrat u jirrappreżenta limitu baxx u konservattiv ta’ dak li jista' jiġi kkunsidrat bħala qligħ li mhuwiex wisq mhux raġonevoli f'dan il-każ. Barra minn hekk, dan il-livell baxx ta’ qligħ jirrifletti b'mod adegwat il-livell ta’ riskju mġarrab minn Crédit Mutuel fuq l-attività ta’ ġbir tiegħu għas-CDC li, kif huwa indikat fil-premessa (124), huwa baxx.
               
            7.2.5.   Verifika tan-nuqqas ta’ kumpens żejjed
      
      
                  (132)
               
               
                  Fuq il-bażi tal-kunsiderazzjonijiet preċedenti, il-Kummissjoni wettqet verifika – ippreżentata fit-tabella t'hawn taħt – tan-nuqqas ta’ kumpens żejjed skont il-metodu espost fis-sottotaqsimiet 7.2.1 sa 7.2.4 (70):
                  
                              (f'miljuni ta’ EUR)
                           
                        
                               
                           
                           
                              KUMPENS
                           
                           
                              KUMPENS ŻEJJED JEW NIEQES
                           
                        
                              Sena
                           
                           
                              Kummissjoni ta’ senserija
                              (annwali)
                           
                           
                              Approċċ globali (****)
                              
                              (sal-aħħar tal-2005)
                           
                           
                              Approċċ annwali (*****)
                              
                              (sa mill-2006)
                           
                        
                              1991 (tas-27.9.1991 sal-31.12.1991)
                           
                           
                              1,5 
                           
                           
                              
                                 43,8 
                              
                           
                           
                              
                                 Mhux applikabbli
                              
                              
                                 (l-approċċ globali huwa applikat sal-2005, ara s-sottotaqsima 7.2.2.)
                              
                           
                        
                              1992
                           
                           
                              9,1 
                           
                           
                              
                                 125,1 
                              
                           
                        
                              1993
                           
                           
                              16,8 
                           
                           
                              
                                 184,0 
                              
                           
                        
                              1994
                           
                           
                              36,6 
                           
                           
                              
                                 127,3 
                              
                           
                        
                              1995
                           
                           
                              59,5 
                           
                           
                              
                                 114,5 
                              
                           
                        
                              1996
                           
                           
                              74,7 
                           
                           
                              
                                 107,8 
                              
                           
                        
                              1997
                           
                           
                              82,3 
                           
                           
                              
                                 88,4 
                              
                           
                        
                              1998
                           
                           
                              118,9 
                           
                           
                              
                                 92,0 
                              
                           
                        
                              1999
                           
                           
                              188,9 
                           
                           
                              
                                 98,3 
                              
                           
                        
                              2000
                           
                           
                              188,2 
                           
                           
                              
                                 106,3 
                              
                           
                        
                              2001
                           
                           
                              181,9 
                           
                           
                              
                                 91,3 
                              
                           
                        
                              2002
                           
                           
                              187,8 
                           
                           
                              
                                 76,3 
                              
                           
                        
                              2003
                           
                           
                              197,7 
                           
                           
                              
                                 61,2 
                              
                           
                        
                              2004
                           
                           
                              204,4 
                           
                           
                              
                                 45,7 
                              
                           
                        
                              2005
                           
                           
                              196,7 
                           
                           
                              
                                 15,0 
                              
                           
                        
                              2006
                           
                           
                              (…)
                           
                           
                               
                           
                           
                              
                                 –39,1 
                              
                           
                        
                              2007
                           
                           
                              (…)
                           
                           
                               
                           
                           
                              
                                 –24,3 
                              
                           
                        
                              2008
                           
                           
                              (…)
                           
                           
                               
                           
                           
                              
                                 –6,1 
                              
                           
                        
            
                  (133)
               
               
                  Jista' jiġi nnutat li l-kumpens żejjed fl-aħħar tal-2005 (EUR 15-il miljun) huwa inqas minn 10 % tal-kumpens tal-2005 (EUR 196,7 miljun). Skont il-punt 21 tal-qafas tal-2005 dan l-ammont jista' jiġi ttrasferit għas-sena ta’ wara. Ir-riżultat finali huwa kumpens nieqes ta’ -EUR 6,1 miljun fl-aħħar tas-sena 2008 għall-perjodu kollu kkunsidrat.
               
            
                  (134)
               
               
                  Il-Kummissjoni b'hekk tista' tikkonkludi li l-kummissjoni ta’ senserija ma tatx kumpens żejjed lil Crédit Mutuel għas-servizz ta’ interess ekonomiku ġenerali li ġie fdat lilu mis-27 ta’ Settembru 1991 sal-aħħar tal-2008.
               
            8.   KONKLUŻJONI
      
      
                  (135)
               
               
                  Il-Kummissjoni tinnota li r-Repubblika Franċiża implimentat il-miżura inkwistjoni bi ksur tal-Artikolu 108 (3) tat-TFUE. Madankollu, l-għajnuna tista' tiġi kkunsidrata bħala kompatibbli mas-suq intern skont l-Artikolu 106(2) tat-TFUE, il-kumpens mogħti mill-Istat ma qabiżx dak li huwa meħtieġ biex ikopri l-ispejjeż ikkawżati mit-twettiq tal-obbligi ta’ servizz pubbliku, b'kont meħud tad-dħul relatat kif ukoll ta’ qligħ raġonevoli għat-twettiq ta’ dawn l-obbligi.
               
            ADOTTAT DIN ID-DEĊIŻJONI:
      Artikolu 1
      L-għajnuna mill-Istat implimentata mir-Repubblika Franċiża favur Crédit Mutuel fuq il-bażi tad-Digriet tas-27 ta’ Settembru 1991 li jiddefinixxi l-użu ta’ interess ġenerali ta’ Crédit Mutuel hija kompatibbli mas-suq intern.
      Artikolu 2
      Din id-Deċiżjoni hija indirizzata lir-Repubblika Franċiża.
      
         Magħmul fi Brussell, l-24 ta’ Mejju 2011.
         
            
               Għall-Kummissjoni
            
            Joaquín ALMUNIA
            
               Viċi-President
            
         
      
      
         (1)  ĠU C 146, 12.5.1998, p. 6 u ĠU C 210, 1.9.2006, p. 12.
      
         (2)  Dan huwa l-isem kummerċjali tal-kont ta’ tfaddil ikkonċernat, imsemmi sal-31 ta’ Diċembru 2008 fl-Artikolu L221-1 tal-Kodiċi Monetarju u Finanzjarju (Code Monétaire et financier) taħt l-isem ta’ “kont speċjali fuq ktieb tal-kreditu reċiproku”.
      
         (3)  Il-kontabilista rreġistrat (“chartered accountant”) Littlejohn Frazer, assistit minn żewġ kumpaniji esperti tal-kontabilità Franċiżi, Auditec u Scacchi.
      
         (4)  Fosthom żewġ studji statistiċi tal-uffiċċju tal-konsulenti “Kompetizzjoni u Strateġija” mmexxi mill-professur tal-ekonomija Michel Glais.
      
         (5)  IARD tfisser “Inċendju, Aċċidenti, Riskji Diversi”.
      
         (6)  Id-Deċiżjoni 2003/216/KE tal-Kummissjoni tal-15 ta’ Jannar 2002 dwar l-għajnuna mill-Istat implimentata mir-Repubblika Franċiża għal Crédit Mutuel (ĠU L 88, 4.4.2003, p. 39).
      
         (7)  Is-sentenza tat-18 ta’ Jannar 2005 fil-Każ T-93/02, Confédération nationale du Crédit Mutuel v il-Kummissjoni, Ġabra 2005, p. II-143.
      
         (8)  Id-Deċiżjoni C88/97 tal-Kummissjoni tas-7 ta’ Ġunju 2006 fir-rigward ta’ Crédit Mutuel (Livret bleu) Stedina biex jiġu ppreżentati osservazzjonijiet skont l-Artikolu 88(2) tat-Trattat (ĠU C 210, 1.9.2006, p. 12).
      
         (9)  Crédit Mutuel għandu dritt esklussiv fuq id-distribuzzjoni tal-Livret bleu. Madankollu, dan id-dritt ġie kkwalifikat bħala dritt speċjali fid-Deċiżjoni tal-10 ta’ Mejju 2007 minħabba l-karattru kważi identiku tal-Livret bleu u tal-Livret A.
      
         (10)  Id-Deċiżjoni C(2007) 2110 tal-10 ta’ Mejju 2007, disponibbli fuq is-sit tal-Internet tal-Kummissjoni Ewropea fil-paġna li ġejja: http://ec.europa.eu/competition/liberalisation/livret_a_en.pdf
      
         (11)  Ara l-premessa 41.
      
         (12)  Ara l-istqarrija għall-istampa tal-Kummissjoni tat-8 ta’ Ottubru 2009, disponibbli fuq is-sit tal-Internet tal-Kummissjoni, fil-paġna li ġejja: http://europa.eu/rapid/pressReleasesAction.do?reference=IP/09/1482&format=HTML&aged=1&language=FR&guiLanguage=en.
      
         (13)  ĠU L 83, 27.3.1999, p. 1.
      
         (14)  L-Artikolu 9 tal-Liġi finanzjarja ta’ emenda Nru 75-1242 tas-27 ta’ Diċembru 1975 għall-1975 (JORF tat-28.12.1975).
      
         (15)  Permezz tas-sistema obbligatorja tat-taxxa mnaqqsa mis-sors, effettwata minn Crédit Mutuel għall-kont ta’ min ifaddal.
      
         (16)  Din ir-rata kienet ta’ 3 % fid-data tad-deċiżjoni kkanċellata, ara n-nota f'qiegħ il-paġna nru. 6. Ir-rata ta’ imgħax tal-Livret A kienet ta’ 2 % wara t-tnaqqis tat-taxxa fl-1 ta’ Frar 2001.
      
         (17)  Is-sentenza tal-31 ta’ Ottubru 1983“Ammont tal-obbligu tal-użu ta’ interess ġenerali ta’ Crédit Mutuel”, JORF tad-9 ta’ Novembru 1983, p. 3278.
      
         (18)  Is-sentenza tas-27 ta’ Settembru 1991 li tiddefinixxi l-użu ta’ interess ġenerali ta’ Crédit mutuel, JORF Nru 275 tas-26 ta’ Novembru 1991, p. 15283.
      
         (19)  Filwaqt li l-istokk tal-fondi eżistenti ġie ttrasferit gradwalment għas-CDC; ara l-premessa 40.
      
         (20)  Kuntrarjament għall-ammonti ġodda, integralment ċentralizzati għas-CDC li bdew japplikaw mid-sentenza tas-27 ta’ Settembru 1991; ara l-premessa 39.
      
         (21)  Ara l-premessi 36 u 50.
      
         (22)  Is-sentenza tal-Qorti tal-24 ta’ Lulju 2003 fil-Każ C-280/00, Altmark Trans u Regierungspräsidium Magdeburg, 2003, Ġabra p. I-7747
      
         (23)  ĠU C 297, 29.11.2005, p. 4.
      
         (24)  Crédit Mutuel jirreferi sempliċement għall-premessa 13 tad-deċiżjoni għall-estensjoni fejn il-Kummissjoni ssemmi l-prestazzjoni finanzjarja ta’ Crédit Mutuel fl-2004 (total tal-karta tal-bilanċ, id-dħul nett, il-proporzjon tad-dħul relatat mal-ispejjeż, il-kapital proprju u l-proporzjon tad-dejn).
      
         (25)  Dan jinvolvi (i) l-ammont korrettiv IARD; (ii) il-kalkolu ta’ marġini normali (qligħ raġonevoli); u (iii) ir-responsabbiltà tal-membri. Ara l-Anness I tad-deċiżjoni għall-estensjoni.
      
         (26)  Crédit Mutuel jirreferi għall-punt 21 tal-qafas Komunitarju tal-2005 li jgħidu li meta s-servizz ta’ interess ekonomiku ġenerali jwassal għal spejjeż varjabbli ħafna skont is-sena, kumpens żejjed eċċezzjonali ogħla minn 10 % f'xi snin jista' jirriżulta neċessarju.
      
         (27)  Arthur Anderson ippropona metodu ta’ kalkolu tal-ispiża tal-kapital proprju bl-efett li jżid l-ispiża tal-kapital proprju meta mqabbla mal-evalwazzjoni inizjali għal Crédit Mutuel. Arthur Anderson ippropona l-użu ta’ rata kkalkolata bħala l-proporzjon bejn ir-riżultat qabel it-taxxa u l-kapital proprju. Skont Arthur Andersen, din ir-rata tirrifletti aħjar ir-redditu globali tal-bank, filwaqt li Crédit Mutuel kien żamm bħala l-ispiża tal-kapital propju l-ammont tad-dividendi attwalment imqassma, jiġifieri rata ta’ redditu ta’ 6 % għall-attivitajiet kollha tiegħu.
      
         (28)  Ara l-premessa 25 tad-Deċiżjoni għall-estensjoni.
      
         (29)  Ara l-premessa 28 tad-Deċiżjoni għall-estensjoni.
      
         (30)  Franza tirreferi sempliċement għall-premessa 13 tad-Deċiżjoni għall-estensjoni fejn il-Kummissjoni ssemmi l-prestazzjoni finanzjarja ta’ Crédit Mutuel fl-2004 (total tal-karta tal-bilanċ, id-dħul nett, il-proporzjon tad-dħul relatat mal-ispejjeż, il-kapital proprju u l-proporzjon tas-solvenza).
      
         (31)  ĠU L 386, 30.12.1989, p. 1.
      
         (32)  Dwar il-punti ta’ nuqqas ta’ qbil bejn il-konsulent tal-Kummissjoni u dak ta’ Crédit Mutuel, ara n-nota f'qiegħ il-paġna nru. 25.
      
         (*)  Ommissjoni b'obbligu tas-sigriet kummerċjali
      
         (33)  L-ewwel emenda hija marbuta mal-integrazzjoni tal-kontribuzzjoni obbligatorja mal-fondi ta’ garanzija tad-depożiti introdotta mil-Liġi tal-25 ta’ Jannar 1999 dwar it-tfaddil u s-sikurezza finanzjarja, u t-tieni hija dwar l-emenda tal-kalkolu tal-kapital proprju biex jiġi kkunsidrat il-qligħ raġonevoli mill-1999.
      
         (34)  ĠU L 195, 29.7.1980, p. 35. Din id-Direttiva hija mħassra mid-Direttiva 2006/111/KE tal-Kummissjoni tas-16 ta’ Novembru 2006 dwar it-trasparenza tar-relazzjonijiet finanzjarji bejn l-Istati Membri u l-impriżi pubbliċi kif ukoll dwar it-trasparenza finanzjarjra fi ħdan ċerti impriżi (ĠU L 318, 17.11.2006, p. 17).
      
         (35)  Skont l-awtoritajiet Franċiżi, it-tnaqqis tal-kummissjoni ta’ senserija kien jippermetti lis-CDC li tnaqqas l-ispiża tal-finanzjament tal-kerrejja soċjali.
      
         (36)  Ara l-premessa 50 tad-Deċiżjoni għall-estensjoni: “[…] il-Kummissjoni f'din il-proċedura tqis biss il-kummissjoni ta’ senserija bħala miżura li jista' jkun fiha karatteristiċi ta’ għajnuna mill-Istat”.
      
         (37)  Ara l-premessa 41.
      
         (38)  Ara n-nota f'qiegħ il-paġna nru.22.
      
         (39)  L-awtoritajiet Franċiżi għamlu referenza għal-Liġi dwar il-ftuħ u l-għeluq ta’ aġenziji bankarji, li tħassret fl-1987. Mill-1987 sal-1991, Crédit Mutuel madankollu żamm sistema ta’ kontroll. Ir-regolamentazzjoni tipprovdi sistema ta’ awtorizzazzjoni u mhux sistema ta’ projbizzjoni formali tal-għeluq tal-aġenziji jew tar-ristrutturar, b'mod partikolari sa mill-1987. Din is-sistema ta’ kontroll tħassret fl-1 ta’ Lulju 1991 fil-qafas aktar ġenerali tan-negozjar mill-ġdid tar-relazzjonijiet kuntrattwali bejn l-Istat u Crédit Mutuel.
      
         (40)  Ara l-premessa 29 tad-Deċiżjoni għall-estensjoni.
      
         (41)  Ara l-premessa (34) u n-nota f'qiegħ il-paġna nru.14.
      
         (42)  Il-Liġi Nru 82-1152 tat-30 ta’ Diċembru 1982 (JORF tal-31.12.1982, p. 3995).
      
         (43)  Ara l-punt 93 tas-sentenza Altmark imsemmi diġà fin-nota f'qiegħ il-paġna nru. 22.
      
         (44)  Skont il-punt 7 tal-qafas Komunitarju tal-2005: “Jekk l-Istati Membri ma jissodisfawx dawn il-kriterji (jiġifieri l-erba' kundizzjonijiet tas-sentenza Altmark) u jekk il-kriterji ġenerali tal-applikazzjoni tal-Artikolu 87(1) tat-Trattat tal-KE (issa l-Artikolu 107(1) tat-TFUE) jkunu sodisfatti, il-kumpens tas-servizz pubbliku jkun jikkostitwixxi għajnuna” (enfasi tagħna).
      
         (45)  Din l-eżaminazzjoni hija indipendenti mill-fatt li r-riforma tal-1 ta’ Jannar 2009 temmet il-ksur tal-Liġi Ewropea dwar l-għoti ta’ kuntratti pubbliċi li wasslet għall-attribuzzjoni diretta lil Crédit Mutuel tal-missjoni ta’ servizz pubbliku tal-ġbir ta’ depożiti maħsuba għall-bini għal skopijiet soċjali.
      
         (46)  Skont il-ftehim bejn l-Istat u Crédit Mutuel li stabbilixxa l-proċeduri ta’ implimentazzjoni tad-Digriet tas-27 ta’ Settembru 1991“Kull sena s-CDS tħallas lil Crédit Mutuel […] il-marġini ta’ kumpens fid-data tal-aħħar jum ta’ xogħol ta’ kull sena”.
      
         (47)  Ara s-sentenza tal-Qorti tat-12 ta’ Diċembru 1996 fil-Każ T-358/94, Air France v il-Kummissjoni, 1996, Ġabra p. II-2019, b'mod partikolari l-punti 58 sa 61. Ara wkoll id-Deċiżjoni tal-Kummissjoni 2010/606/UE tas-26 ta’ Frar 2010 dwar l-għajnuna mill-Istat C 9/09 (ex NN 49/08, NN 50/08 u NN 45/08 implimentata mir-Renju tal-Belġju, ir-Repubblika Franċiża u l-Gran Dukat tal-Lussemburgu favur Dexia SA (ĠU L 274, 19.10.2010, p. 54), premessi 123, 124 u 125.
      
         (48)  Is-sentenza tal-Qorti tas-17 ta’ Settembru 1980 fil-Każ C-730/79, Philip Morris v il-Kummissjoni, Ġabra 1980, p. 2671, il-punti 12 u 13.
      
         (49)  Is-sentenza tat-13 ta’ Lulju 1988 fil-Każ C-102/87, Franza v Il-Kummissjoni, Ġabra 1988, p. 4067, il-punt 19.
      
         (50)  Ara l-premessa 45 tad-Deċiżjoni tal-10 ta’ Mejju 2007.
      
         (51)  Ara l-premessi 58 u 90 tad-Deċiżjoni tal-10 ta’ Mejju 2007.
      
         (52)  Ara l-premessa 223 tad-Deċiżjoni tal-10 ta’ Mejju 2007.
      
         (53)  Ara l-punt 14 tal-Qafas Komunitarju tal-2005.
      
         (54)  Ara t-tabelli fil-premessi 68, 69, 73, 75, 76 u 79 tad-deċiżjoni għall-estensjoni.
      
         (55)  Dan jirrigwarda l-biċċa l-kbira tal-każijiet li fihom l-intrapriżi inkarigati minn missjoni ta’ servizz pubbliku kienu attivi fis-settur awdjoviżiv (bħala eżempju ara d-Deċiżjoni tal-Kummissjoni tal-10 ta’ Diċembru 2003 dwar l-għajnuna mill-Istat implimentata minn Franza għal France 2 u France 3, (ĠU L 361, 8.12.04, p. 21)).
      
         (56)  Ara n-nota f'qiegħ il-paġna nru.46.
      
         (57)  Ara l-punt 21 tal-qafas Komunitarju tal-2005. Bi tweġiba għall-argument ta’ Crédit Mutuel (ara n-nota f'qiegħ il-paġna nru.26) li jitlob l-applikazzjoni tal-approċċ globali skont it-tieni u t-tielet sentenzi tal-punt 21 tal-qafas Komunitarju tal-2005, li skont dawn, meta s-servizz ta’ interess ekonomiku jkun jinvolvi spejjeż varjabbli ħafna kont is-sena, kumpens żejjed eċċezzjonali ogħla minn 10 % f'xi snin jista' jirriżulta neċessarju, il-Kummissjoni tfakkar li skont ir-raba' sentenza tal-punt 21 kumpens żejjed “eċċezzjonali” ta’ dan it-tip “[…] neċessarju għall-funzjonament tas-servizz ta’ interess ekonomiku ġenerali” għandu jiġi ġġustifikat mill-Istat Membru “f'notifika lill-Kummissjoni”. (enfasi tagħna). Madankollu, il-miżura inkwistjoni ma kienet soġġetta għall-ebda notifika lill-Kummissjoni u din tqis li Crédit Mutuel ma ġabx prova ta’ sitwazzjoni partikolari ħafna li tiġġustifika l-ammissjoni, għal xi snin speċifiċi, ta’ kumpens żejjed ogħla minn 10 %.
      
         (58)  Bħala eżempju ara d-Deċiżjoni tal-Kummissjoni 2004/838/KE tal-10 ta’ Diċembru 2003 dwar l-għajnuna mill-Istat implimentata minn Franza għal France 2 u France 3 (ĠU L 361, 8.12.2004, p. 21).
      
         (59)  Ara l-komunikazzjoni tal-Kummissjoni dwar ir-rati ta’ interess applikabbli għall-irkuprar tal-għajnuna mill-Istat u r-rati ta’ interess ta’ referenza u ta’ skont għal 25 Stat Membru, fis-seħħ sa mill-1 ta’ Jannar 2007 (ĠU C 317, 23.12.2006, p. 2). Ara wkoll il-paġna tal-Internet li ġejja: http://ec.europa.eu/competition/state_aid/legislation/reference_rates.html
      
         (60)  Ara l-premessa 39.
      
         (61)  Ara b'mod partikolari l-opinjoni tal-Kunsill tal-kompetizzjoni (opinjoni Nru. 96-A-12 tas-17 ta’ Settembru, p. 8), rapport ta’ informazzjoni tas-senatur Alain Lambert (Rapport Nru. 52 tat-30 ta’ Ottubru 1996, p. 72) u studju ta’ Nathalie Daley, taċ-ċentru tal-ekonomija industrijali CERNA (La banque de détail en France: de l'intermédiation aux services, Frar 2001, p. 9).
      
         (62)  Ara l-premessi 52 u 53 tad-deċiżjoni għall-estensjoni.
      
         (63)  Ara l-premessa 67 tad-deċiżjoni għall-estensjoni, “Ir-riżultati possibbli relatati mad-distribuzzjoni tal-Livret bleu ma setgħux jiġu kkwantifikati”.
      
         (64)  Ara l-premessa 48 tad-deċiżjoni għall-estensjoni u l-punt 14 tal-qafas Komunitarju tal-2005 li jipprovdu li: “L-ammont tal-kumpens ma jistax jaqbeż dak meħtieġ sabiex ikopri l-ispejjeż li jirriżultaw mill-obbligu ta’ servizz pubbliku, filwaqt li jiġi kkunsidrat id-dħul relattiv kif ukoll qligħ raġonevoli għat-twettiq ta’ dan l-obbligu (enfasi tagħna)”.
      
         (65)  Ara l-punt 18 tal-qafas Komunitarju tal-2005.
      
         (66)  Ara t-Taqsima 2 tal-Anness 1 tad-deċiżjoni għall-estensjoni, il-premessi 124 sa 137.
      
         (67)  Ara t-Taqsima 2 tal-Anness 1 tad-deċiżjoni għall-estensjoni, il-premessa 132.
      
         (68)  Ara l-premessi 39 u 40.
      
         (69)  Id-dejta tat-tabella hija r-riżultat tal-kalkoli bbażati fuq dejta li ġejja mingħand il-Kummissjoni Bankarja: http://www.banquedefrance.fr/fr/supervi/analyses_comparatives/analyses_comparatives.htm)
      
         (**)  L-ammonti huma f'biljuni ta’ Franki Franċiżi qabel l-1998 u f'biljuni ta’ EUR għal wara l-1998.
      
         (***)  Id-dejta għall-2008 hija stima.
      
         (70)  Ir-rati ta’ referenza li ġejjin huma użati għas-snin 1992 sal-2008: 10,61; 11; 8,93; 7,94; 8,22; 7,01; 5,83; 4,77; 5,7; 6,33; 5,06; 4,8; 4,43; 4,08; 3,7; 4,62; 5.19.
      
         (****)  Riżultat net akkumulat u aġġornat, f'miljuni ta’ EUR, b'kont meħud tal-kummissjoni ta’ senserija, ir-riżultati netti (spejjeż nieqes id-dħul), tal-fondi ċċentralizzati għand is-CDC, l-impjiegi liberi u l-użu ta’ interess ġenerali, u bl-introduzzjoni ta’ qligħ raġonevoli ta’ 5 punti bażi għall-fondi ċċentralizzati għand is-CDC kif ukoll qligħ raġonevoli li jammonta għal medja ta’ 6 % tal-kapital proprju allokat għall-użu ta’ interess ġenerali u għall-impjiegi liberi (ara s-sottotaqsima 7.2.1 sa 7.2.4).
      
         (*****)  Riżultat nett mhux akkumulat u mhux aġġornat, f'miljuni ta’ EUR, b'kont meħud tal-kummissjoni ta’ senserija, ir-riżultati netti (spejjeż nieqes id-dħul), tal-fondi ċċentralizzati għand is-CDC, l-impjiegi liberi u l-użu ta’ interess ġenerali, u bl-introduzzjoni ta’ qligħ raġonevoli ta’ 5 punti bażi għall-fondi ċċentralizzati għand is-CDC kif ukoll qligħ raġonevoli li jammonta għal medja ta’ 6 % tal-kapital proprju allokat għall-użu ta’ interess ġenerali u għall-impjiegi liberi (ara s-sottotaqsima 7.2.1 sa 7.2.4).